Israaiil Dadkeeda Ayey ILaalsaneysa .. Xiisad Basaasnimo Oo Ka Dhex Qaraxday Turkiga Iyo Israaiil\nDawlada Israa’iil ayaa dadaal ugu jirta sidii ay u sii deyn lahayd lamaane Israa’iili ah oo ku xiran Turkiga, kaddib markii lagu eedeeyay inay basaasayeen qasriga madaxweynaha Turkiga Recep Tayyip Erdogan ee Istanbul.\nEedeymaha loo soo jeediyay ayaa waxaa beenisay dowladda Israa’iil, waxayna arrintan horseeday xiisad diblomaasiyadeed oo labada dhinac ka dhex aloosantay.\nRa’iisul wasaaraha Israa’iil Naftali Bennett ayaa bayaan uu soo saaray kaga hadlay eedeymaha madaxda Turkiga ee ah in ay xireen laba basaas oo Israa’iili ah, wuxuuna xaqiijiyay in uu la xiriiray lamaanahani lagu kala magacaabo Natalie iyo Mordi Oknin.\nMr Bennett ayaa sidoo kale bayaankiisa ku sheegay in uu la xiriiray qoysaska lamaanaha oo uu ku wargeliyay dadaalka lagu jiro in dib loogu soo celiyo Israa’iil .\nKa dib shirkii golaha wasiirada ee Axadii, Bennett wuxuu sheegay inuu u xaqiijiyay mas’uuliyiinta Israel in lammaanahan "aysan ka tirsanayn sirdoonka Israa" .. Raisul wasaaraha Israa’iil ayaa xusay in lamaanaha la xiray ay darwal bas ka ahaayeen bartamaha Israa’iil.\nWaxa uu carrabka ku adkeeyay in madaxda sare ee Israa’iil ay arrintan wax ka qabteen dhammaadkii toddobaadkii hore, iyadoo ay hoggaaminayso Wasaaradda Arrimaha Dibadda, ayna sii wadi doonaan in si hagar la’aan ah uga shaqeeyaan xal u helidda arrintan sida ugu dhaqsaha badan.\nBishii hore, warbaahinta Turkiga ayaa sheegtay in 15 qof la xiray, kuwaasoo lagu eedeeyay inay u basaasayeen Israa’iil iyo inay u shaqeynayeen hay’adda sirdoonka Israa’iil ee Mossad.\nlamaanahan oo si lama filaan ah loo waayey waxay da’doodu ay 40-sano jir tahay ayaa u dhoofay dalka Turkiga si ay ugu soo dabbaal-degaan dhalashada mid ka mid ah, waxaana lagu waday inay Isra’iil ku laabtaan Talaadadii la so dhaafay, Balse si lama filaan ah ayaa loo waayeey meel ay jaan iyo cirib dhigeen, sida lagu sheegay warbixin uu baahiyey Channel 12 oo ah telefishin Israa’iil ka howlgala.\nWarka ayaa intaa ku daraya in xaaska Natalie ay muuqaal ka soo duubtay guri ku yaala Istanbul , iyada oo ka dib-na WhatsApp-ka ugu dirtay xubno ka mid ah qoyskeeda kuna qortay, “Maxaa ka qurux badan gurigan .”\nWixii markaas ka dambeeyay waa la waayay Natalie isalamarkana gabar kale oo walaasheed ah ayaa ku wargalisay saraakisha Israa’iil.\nWakaaladda wararka Anadolu ee dalka Turkiga ayaa shaaca ka qaaday in laamaha ammaanka ay xireen lamaanahan u dhashay Israa’iil Jimcihii, iyagoo lagu eedeeyay inay basaasayeen ayna sawir ka qaadeen guriga Erdogan, iyaga oo dusha ka saarnaa daarta Çamlıca Tower, oo ah daar dheer oo Istanbul ku taalla.\nAnadolu ayaa sheegtay in mid ka mid ah shaqaalaha uu ku wargaliyay booliska kadib markii uu arkay lamaanaha oo sawiro ka qaadanaya qasriga Erdogan iyaga oo ku sugan maqaayada Burj.\nWaxa ay intaa ku dartay in muwaadin Turki ah oo la socday lamaanaha la xiray sidoo kale lagu eedeeyay basaasnimo siyaasadeed iyo mid ciidan.\nSaraakiishaTurkiga faahfaahin kama aysan bixin muuqaalka laga duubay guriga, iyo inuu yahay daarta weyn ee xilliga xagaaga uu fasaxa ku qaato Erdogan ee ku taalla Istanbul, iyo in uu yahay guri kale oo gaar ah oo aan cidna ka warqabin.\nJimcihii, maxkamad ku taal Turkiga ayaa go’aamisay in la kordhiyo muddada xabsiga lagu sii haynayo Mordi iyo xaaskiisa laguna daro 20 maalmood , inta laga soo afjarayo baaritaannada.\nGo’aankan ayay warbaahinta Israa’iil ku tilmaamtay mid la yaab leh oo laga yaabo in uu horseedo muran siyaasadeed oo dhaxeeya labada dhinac.\nSaraakiisha Israa’iil ayaa imika laga doonayaa inay bixiyaan caddaymo muujinaya in lamaanahani aanay u shaqaynin sirdoonka Israa’iil.\nSida uu qoray wargeyska Jerusalem Post, masuuliyiinta Israa’iil waxay filayeen in si degdeg ah loo sii dayn doono, ayna maxkamaddu amari doonto in si degdeg ah looga musaafuriyo Turkiga , balse taasi ma dhicin.\nDacwad oogayaasha Turkiga ayaa maxkamada ka hor sheegay in lamaanahan lagu tuhmayo basaasnimo, waxa ayna sheegeen in aysan qasriga Erdogan oo kali ah aysan duubin balse sidoo kale ay duubeen baraha kontorool ee u dhow iyo kaamerooyinka ammaanka.


Booliiska canshuuraha oo baaritaan ku sameeyay dooni uu ku tamashlaynayay Cristiano Ronaldo! – Gool FM\n(Formentera) 13 Luulyo 2017 – Laacibka Cristiano Ronaldo ee kooxda Real Madrid ayaa waxaa tamashlihii iyo nasiinadii ka jiirey booliiska canshuuraha ee dalka Spain kaddib karmii ay soo fuuleen doonida ay ku tamashleeynayo saacadihii ugu dambeeyay dalxiiskiisa.\nLaacibka iyo doonidiisa ayaa ku sugnaa meel ka yara baxsa xeebaha Formentera oo ah jasiirad loo dalxiis tago oo ka tirsan jasaa’irka Balearic ee dalkaasi Spain waxaana mar qura soo fuulay 3 sarkaal oo ka tirsan booliiska canshuuraha oo watey doomaha dheereeya.\nCristiano Ronaldo ayaa la tamashleeynayay gabadha ay isku cindan yihiin ee Giorgina iyadoo sida ay qorayso saxaafadda Spanish-ku ay xitaa wehlinayeen mataanaha ugu dhashay qaabka bacrimiska ah.\nWaxaa la sheegayaa inuu baaritaankani ahaa mid iska caadi ah oo lagu sameeyo dooniyaha ku sugan xeebaha Spain oo idil.\nCristiano Ronaldo ayaa dowladda Spain ugu eedaysan inuu lunsaday canshuur gaaraysa 14.7 milyan oo euro, isagoo lasoo gole joojin doono 31-ka Luulyo oo uu maxkamad leeyahay.\nAC Milan oo doonaysa inay saxdo khalad ay horay u gashay! (€60m oo ay ku raadinayso Aubameyang)


Maxaa Lagu Heli Yahay Lacagta Baaritaanka SEO?\nHore ama ka dib, ganacsade kastaa wuxuu aqoonsan yahay muhiimada ay leedahay hirgelinta baaritaanka SEO. Maqaalkeenna maanta, waxaan kuu sharxi doonaa waxa baaritaanka SEO uu yahay mid sax ah. Sidoo kale, waxaanu go'aamin doonaa haddii aad u baahan tahay hal iyo sidoo kale tixgelinayso kharashkiisa. Markaa, udhow dhibicda. Hubi waxa ku jira kharashka baaritaanka SEO ee hoose.\nBaaritaanka SEO: Sidee Ayuu Shaqeynayaa?\nMarka loo eego warbixinta dhaqameed, baaritaan SEO ah ayaa loo sameeyaa ujeedooyin suuq geli.\nBaaris si haboon loo sameeyo SEO wuxuu siinayaa aragti fiican boggaaga internetka, bogaga internetka, iyo gaadiidka guud. Khabiirada cakiran waxay kugula talinayaan inaad jeeggaaga sidan ku fuliso quarterly or at the beginning of mashruuc kasta.\nXisaabinta SEO waa habka ugu fiican ee lagu ogaanayo qaybahaaga goobtaada si wacan u shaqeynaya iyo kuwaa kuwa u baahan in la sii wanaajiyo. Waxaad haysan kartaa meelaha wanaagsan si ay u xoqdo iyadoo la hagaajinayo meelaha daciifka ah ee goobta si ay u kiciyaan darajooyinkaaga. Warbixinta oo dhan, falanqaynta xogta qotodheer, iyo talooyinka waxtar leh ayaa badanaa lagu daray kharashka baaritaanka SEO. Waxay dhamaantood gacan ka geystaan hagaajinta waxqabadkaaga bogga.\nWaa wax aan ka ahayn kaliya oo kaliya baarista macnaha ereyga\nMarka lagu daro sharaxaadda SEO-gaaga, baaritaanka SEO sidoo kale wuxuu tixgelin doonaa boggaaga iyo SEO. Midka koowaad, bogga SEO-ga, badanaa waxaa ku jira ereyo muhiim ah, URL-yada, madaxyada, iyo falanqaynta qoraallada. Inkastoo ugu dambeyntiiba ay tixraacayso barta internetka iyo website-kaaga.\nShakhsiyaadka qorsheynaya in ay falanqeeyaan dhammaan dhinacyadaas iyaga iskood u eegaan waa in ay tixgeliyaan in geeddi-socodka oo dhan ay u badan tahay inuu saacado qaado. Laga yaabe, inaadan wakhti iyo waqti u lahayn waxaas. Tani waxay ka dhigan tahay inaad u baahan tahay qof kugula shaqeyn doona baaritaankaas. Shirkadaha mihnadeed ee SEO ayaa kaa caawin kara taas.\nFaa'idada Wanaagsan ee Lagu Helo Mashiinka Raadinta Dhaqdhaqaaqa\nBaaritaanka SEO dhab ahaantii waa kharash yar oo lagu helo goobaha goobta lagu xoojinayo. Waxaad markaa ka dhigan kartaa wax-qabadyada bilaashka ah ama kharash ka hooseeya xayeysiiskaaga iyo boosteejooyinka la maal-galiyo. Laga soo bilaabo halkaas, waxaad ku dhisi kartaa dhagaystayaasha dhageysi ahaaneed. Waxaad u riixeysaa sida aad u raadineyso Google, adigoo ka caawinaya khayraadkaagu inuu horay uga soo baxo indhuhu. Helitaanka labada bog ee ugu horreeya ee natiijooyinka raadinta Google waxay ka dhigan tahay in dad badan ay ku arkaan.\nMa hubo inaad isticmaashid erayada muhiimka ah ee muhiimka ah? Looma baahna inaad walwal qabto! Hantidhowrka SEO ayaa isla markiiba kuu sheegi doona. Waxaa suurtogal ah in aad bedesho ereyadaada muhiimka ah marka aad rabto inaad hubiso inaad horay u socoto dhegeystayaashaada bartilmaameedka.\nWaa Waqtiga Ugu Sarreeya ee lagu Sameeyo Baaritaankaaga SEO!\nHelitaanka baaritaanka SEO ee website-kaaga had iyo jeer waa go'aan weyn. Waa inaad fahamtaa in geeddi-socodka oo dhan uu yahay mid qotodheer ka badan kaliya fiirinta ereyada muhiimka ah ee boggaaga. Marka lagu daro inaad sheegayso in aad isticmaasho weedha saxda ah ee loogu talagalay dhagaystayaashaaga bartilmaameedka, baaritaanka SEO wuxuu kuu sheegi doonaa haddii ay ku habboon yihiin. Tani waa fursad aad u wanaagsan oo aad ku hubin karto in ay jirto xaddiga ugu sarreeya ee isku xirnaanta tayo sare oo dib loogu celiyo goobtaada.\nadoo fulinaya baaritaanka SEO-ga si joogto ah, waxaad awoodi doontaa inaad iska istaagtid tartankaaga. Waxa intaa ka badan, baaritaanka SEO waa hab fiican oo kor loogu qaado liiskaaga warbaahinta bulshada maaddaama ay bixiso dhammaan macluumaadka loo baahan yahay ee ku saabsan sida loo sameeyo macaamiishaada iman kara marka aad u baahan tahay inta ugu badan Source .


Tartamayaasha Degmada Kaaraan oo caawa u gudbay wareegga 2aad ee tartanka “SAWIRRO” – Radio Muqdisho\nTartan cilmiyeedka bisha Ramadaan oo galay sanadkii kow iyo tobnaad oo ay qabaneyso Warbaahinta Qaranka, isla markaana si toos ah looga daawanayo Telefishinka Qaranka, lagana dhageysto Idaacadda Radio Muqdisho habeen waliba ayaa waxaa caawa kulankiisa 14-aad ee wareegga 1aad ku tartamay Degmooyinka Xudur iyo Kaaraan oo ka kala tirsan Gobollada Bakool iyo Banaadir, waxaana barnaamijka sanadkii 2aad oo xiriir ah taaba-gelineya Bangiga IBS.\nTartameyaasha labada degmo ee Xudur iyo Kaaraan ayaa muujiyey tartan aad u adag, isla markaana ahaa mid xiiso gaar ah xambaarsan, iyagoo soo bandhigay aqoon iyo asluub wanaag labada dhinac inta uu tartanka socday.\nTartameyaasha Degmada Xudur ee Gobolka Bakool waxaa la weydiiyey todobo Su’aal, todobadii su’aal ee la weydiiyay waxa ay ka jawaabeen Shan su’aal, halka ay iska qaldeen Labo su’aal, Waxa ay ka faa’iideysteen Hal su’aal oo soo hareermartay Tartamaayasha Kaaraan. sidaa darteed wadarta guud ee dhibcaha tartameyaasha Degmada Xudur ay heleen waxay noqotay Labo iyo Toban (12) dhibcood.\nTartamayaasha Degmada Kaaraan ee Gobolka Banaadir waxaa dhankooda la weydiiyay todobo su’aal, waxa ay ka jawaabeen Shan su’aal, iyagoo iska qalday Labo su’aal, Waxa ay ka faa’iideysteen Labo su’aal oo soo hareermartay Tartamaayasha Xudur, sidaasi darteed wadarta guud ee dhibcaha ay heleen tartameyaasha Degmada Kaaraan waxay noqotay Afar iyo Toban (14) dhibcood.\nHadaba kulankii 14-aad ee tartan Cilmiyeedka bisha Ramadaan ee Warbaahinta Qaranka caawa waxaa wareegga xiga u soo gudbay tartamayaasha Degmada Kaaraan ee Gobolka Banaadir, ayadoo gebagebadii ay labada tartame isugu hambalyeeyeen guushaasi.\nHabeen dambe haddii uu Alle idmo oo ah habeenka 15-aad ee tartanka, waxaana ku tartami doona degmooyinka Hodan iyo Gaalkacyo oo ka kala tirsan Gobollada Banaadir iyo Mudug.\nMuxuu RW Rooble caawa kala hadlay gudoomiyeyaasha KMG ah ee BF?\nXildhibaanada cusub ee labada Aqalka BJFS oo maanta kulmaya


Rasmi: Farmaajo oo safarkiisa ugu horreeyey ku tagaya mid kamid ah dalalka dariska ah - Caasimada Online\nHome Warar Rasmi: Farmaajo oo safarkiisa ugu horreeyey ku tagaya mid kamid ah dalalka...\nRasmi: Farmaajo oo safarkiisa ugu horreeyey ku tagaya mid kamid ah dalalka dariska ah\nMuqdisho (Caasimada Online) – Waxaa Dhawaan magaalada Nairobi si rasmi ah uga furmi doono shir ay yeelanayaan Madaxda Urur Goboleedka IGAD kaasoo looga hadli doono arrimaha xaqootiga Soomaaliya waxaana si rasmi ah kulankaas loogu casuumay madaxweynaha Soomaaliya Maxamed Cabdulaahi Farmaajo.\nShirkaan oo ahaa mid ay horey u iclaamisay dowladda Kenya ahna shir gaar ah oo ay yeelanayaan madaxda dowladaha ka tirsan IGAD waxaana diirada lagu saari doonaa Qaxootiga Soomaaliya maadaama dowladda Kenya ay dhawr jeer cabasho kasoo gudbisay qaxootigaas oo ay sheegtay inay dhibaato weyn ku hayaan.\nInkastoo madaxweynaha ay soo gaartya casuumaad rasmi ah oo shirkaan ah, haddana waxaa marti qaad kale u sameeyey madaxweynaha Kenya Uhura Kenyatta oo horey uga soo qeybgalay xafladdii lagu caleema saaray madaxweyne Farmaajo.\nHoggamiyaha aqlabiyadda badan ka heysto baarlamaanka Kenya Aadan Barre Ducaale ayaa xalay si rasmi ah uga sheegay xaflad lagu taageerayey dowladda cusub oo ka dhacday caasimadda Kenya ee Nairobi inuu madaxweynaha Soomaaliya Kenya soo booqan doono dhamaadka bishaan.\nWuxuu ballan qaaday inay si weyn usoo dhaweyn doonaan madaxweynaha Soomaaliya Farmaajo wuxuuna ka dhawaajiyey inay dowladda Kenya wanaajin doonto xiriirka labada dowladood ka hor inta uusan madaxweynaha soo gaarin halkaas.\nCasuumaadaan iyo ka qeybgalka shirkaan ka dhacayo dalka Kenya ayaa imaanayo xilli dhawaan maxkamadda ICJ ay go’aan ka gaartay dacwadii badda ee Soomaaliya iyo Kenya markaas oo Kenya laga codsaday inay jawaab deg deg ah kasoo bixiso dacwadaan.


N’Golo Kante Oo Ugu Dambayn Beddelay Baabuurkii Yaraa Ee\nLaacibka khadka dhexe uga ciyaara Chelsea ee N’Golo Kante ayaa ugu dambayntii soo bandhigay muuqaalka baabuurka cusub ee uu iibsaday oo uu kula barbarreeyey ciyaaryahannada kale ee kubadda cagta ee noocyada ugu dambeeyey ee gawaadhida qaaliga ah wata.\nN’Golo Kante oo lagu tilmaamo ciyaartoyga ugu akhlaaqadda badan ee kubadda cagta ku jira, xishood dartiina waxyaabo badan oo ay laacibiinta kale sameeyaan uga joogsada, ayaa waxa uu caan ku noqday baabuur yar oo Mini Coopere ah oo uu iibsaday sannadkii 2015 markii uu ku biiray Leicester City, xilligaas oo lacag fiican aanu haysanin.\nKoobkii Adduunka 2018 ee uu Faransiiska kula guuleystay kaddib, waxa warbaahintu si aad ah u qaadaa-dhigtay hab-nololeedka iyo dabacsanaanta laacibkan ee dhifka ku ah garoomada.\nCiyaartii finalka Koobka Adduunka markii ay ku guuleysteen, waxa layaab noqotay sidii uu u salaamay Ra’iisal Wasaaraha Croatia oo ahayd shaxshaxlayda tartankaas qurxisay ee lebbiskeeda iyo qaabka timaheeda ay ka dhigto ay xattaa mararka qaarkood ka saamayn badnaayeen kulamo waaweyn oo dhacaya.\nMarkii garoonka dhexdiisa lasoo galay ee ay ciyaartoydu isku sawirayeen Koobka, N’Golo Kante waxa uu ku dhowaaday in isaga oo aanay gacmihiisu taabannin koobka ay garoonka ka baxaan, illaa uu xilli dambe arkay AxadleTM kale oo la socday xishoodkiisa iyo sida uu marba u sugayay inta ciyaaartoyda kale ay soo dhamaysanayaan inay isku sawiraan.\nSida uu ula nool yahay hooyadii iyo baabuurkiisa yar ee nooca hore ah ee qiimihiisu yahay £20,000 Gini ayaa iyaduna noqotay hadal-hayn kale, sababtoo ah, usbuucii ay £290,000 Gini.\nMini Cooper uu qiimihiisu yahay 20,000 Gini, waxa uu Kante watay tan iyo markii uu ku biiray Leicester City\nLaacibkan ku guuleystay Koobka Adduunka, Laba Premier League, FA Cup iyo Europa League, sidoo kalena sannadkii 2017 noqday xiddiga ugu fiican horyaalka Premier League, PFA iyo FWA ayaa waxa uu November 2018 loo kordhiyey lacagtii uu ka xoogsan jiray Chelsea oo markii hore ahayd £150,000, waxaana looga dhigay £290,000 Gini.\nSi kastaba, Kante ayaa tababarkii Salaasadii waxa uu kaga yaabsaday laba arrimood oo ahaa inuu timo dhaadheer oo aan looga baranin lasoo laabtay iyo baabuur noociisu yahay Mercedes oo la mid ah kuwa ciyaartoyda kale ee asxaabtiisu ay wataan.


Home » Finish Line » Ka hel 25% OFF Xulo Nike Shoes at Finish Line Waa Ku Xidhantahay 1 / 6 / 16\nDhamaystirka Khadka Nike Deal\nFinish Line waxay hadda ku socotaa iibinta dharka Nike ee ciyaaraha fudud iyo dharka ciyaaraha fudud. Wakhti xaddidan oo keliya, waad heli kartaa 25% OFF Xulo Nike Shoes!\nKu duub Nike Sale @ Finishline.com ee 25% OFF Xulo Noocyo, hadda ilaa Janaayo 6th!\nIibsiga waxaa ku jira 25% off doorasho dharka Nike ah, qalabka iyo kabaha. Looma baahna lambarka lacagta.\nNidaamkan Finishka ah ee Nike wuxuu ku shaqeynayaa tilifoonka xNUMX / 1 / 6.\nDecember 23, 2015 Admin Finish Line, Kabaha No Comment\nDecember 2015 Lacagta Lacagta Lacagta Cusub: $ 10 Off Soomaliya $ 100 + Plus Lacag Bixin Lahaansho Leh 12 / 26 / 15


Somaliland: Kulan Muhiim Ah Oo Lagag Hadlay Goobaha Abaaruhu Saameeyeen - Wargane News\nHome Somali News Somaliland: Kulan Muhiim Ah Oo Lagag Hadlay Goobaha Abaaruhu Saameeyeen\nKulan Muhiima oo Bar-bilow u ah, yoolka iyo Mudnaanta goobaha Abaaruhu saameeyeen oo Guddida u xilsaaran isku-dubarididda qaadhaan ururinta dadweynaha iyo qorshaynta kaalmada la gaadhsiinayo dadka tabaalaysan oo maanta ka qabsoomay Xarunta Qasriga Madaxtooyada.\nKulankaas oo uu gudoominayey Madaxweyne ku-xigeenka JSL ahna gudoomiyaha Guddida Abaaraha ayey ujeedadiisu ahayd sidii loo daradar gelin lahaa loona bilaabi lahaa qaadhaan ururinta iyo qorshaynta deeqaha la gaadhsiinayo dadka taabalaysan ee muddooyinkii u dambeeyey la il-darnaa abaaraha daran ee saameeyey dad iyo duunyaba.\nHaddaba intii kulanku socday waxaa lagaga wada hadlay sidii shaqada loo qaybsan lahaa isla markaana gurmad degdeg ah loo gaadhsiin lahaa dadka iyo xoolaha aan biyo iyo baad-midna haysan.\nWaxaa sidoo kale qorshe cad oo bar bilow u noqon doona laga sameeyey habka iyo hanaanka loo hawl-galayo iyo ciwaanada dadku kusoo hagaajin doonaan deeqaha ay dadkooda u hurayaan.\nGuddida ayaa sidoo kale isla eegay qorshaha fog ee abaaraha soo noqnoqday ee dalka ka jira looga bixi lahaa mustaqbalka iyagoo xusay in marka shaqadani soo idlaato ay dejin doonaan qorshe waara oo abaaraha lagula tacaalo.\nMarkii kulanku soo dhamaaday waxa Saxaafada la hadlay Madaxweyne ku xigeenka Somaliland, Afhayeenkii hore ee Madaxtooyada imikana loo magacaabay Wasiirka Wasaaradda Ganacsiga iyo Iskaashiga Caalamiga ah, iyo Sheekh Maxamed Aadan oo dhamaantood xusay xaalada Abaareed ee Dalka ka jirta iyo sidii looga gashaaman lahaa, waxaanay sheegeen in ay ugu horaynba duco wadareed ka samayn doonaan dhamaan masaajidada dalka maadama Illaahay oo kaliya uun Ummadda iyo Xoolahaba biyo iyo baad-ba gaadhsiin karo.\nSidoo kale waxay ka dhawaajiyeen gudidu sidii qaadhaan degdeg ah looga ururin lahaa bulshada qaybaheeda kala duwan loona gaadhsiin lahaa dadkii ku haboonaa.\nGuddida ayaa sidoo kale bahda Saxaafada ka codsaday in ay gacan mugle ka gaystaan dhankooda sidii dhawaqa abaaraha loo gaadhsiin lahaa halka ugu dheer.\nIsku soo wada duubo kulankan guddida ayaa ku soo idlaaday hawl-maalmeedyo lakala qortay iyo bilow dardar badan ka muuqato, waxaanay muujiyeen sida ay uga go’an tahay gudashada xilkaa adag ee madaxweynuhu u igmaday.\nwaxaanay ugu dambayn gudidu bulshada ka codsadeen in ay si hagar la’aan ah gacan uga gaystaan taakulaynta dadkooda jilicsan, sida ugu haboona ay u soo gudbin doonaan meelaha lagu soo hagaajin doono kharashaadka Abaaraha.


Xog: Shirkii mucaaradka oo lagu kala qeybsamay iyo Villa SOMALIA oo saameysay - Caasimada Online\nHome Warar Xog: Shirkii mucaaradka oo lagu kala qeybsamay iyo Villa SOMALIA oo saameysay\nXog: Shirkii mucaaradka oo lagu kala qeybsamay iyo Villa SOMALIA oo saameysay\nMuqdisho (Caasimada Online) – Kulamada magaalada Muqdisho uga socda golaha midowga musharaxiinta Soomaaliya ayaa qarka u saaran inay ku soo dhamaadaan fashil, iyagoo aan isku raacin go’aan mideysan.\nSida aan xog hoose ku helnay kulankii shalay ee golaha midowga musharaxiinta waxaa ka jiray is bedel ka muuqday musharaxiinta qaar, waxaana la aaminsan yahay in Villa Somalia ay si dadban u faro-gelisay shirka.\nMusharaxiinta qaar ayaa rajadooda kor loo soo qaaday, waxaana la sheegay in balan qaadyo loo soo marsiiyey madaxda dowlad goboleedyada qaar.\nQorshihii shirka midowga musharaxiinta ee shalay waxa uu ahaa in loo gudbo wajiga labaad ee shirka oo ajendihiisu ahaa ‘Maxaan dhisan karnaa, maadaama doorashada aanaa qeyb ka aheyn.”\nXogta aan helnay waxay sheegeysaa in xubnaha qaar ay dib uga gurteen go’aanka ah in la abaabulo doorasho is garab taalla iyo dhismaha gole qaran.\nMusharaxiinta qaar waxay shalay ka gaabsadeen in shirkii socday ay fikirkooda ka dhiibtaan, halka qaarna ay la yimaadeen shirka dabacsanaan sidii hore ka duwan.\nDhowr musharax ayaa la sheegay inay miiska la yimaadeen in xalka Ra’iisul wasaaraha la qaato oo kuraasta lagu muransan yahay laga doodo, doorashada socotana loo hoggaansamo.\nSida ay noo sheegeen xubno ka tirsan midowga musharaxiinta, kooxda uu is bedelku ku dhacay, waxay xoojinayaan fikirka ah in mucaaradku uusan abaabulin Badbaado Qaran 2, dhismaha gole qaran ama laba doorasho oo is barbar socota.\nMusharaxiinta qaar waxay muujiyeen walaac maaliyadeed, iyagoo ku dooday inay adag tahay, in hadii qorshahaan la dhaqaajiyo loo baahan doono dhaqaale badan iyo garab ciidan oo xoog leh, balse waxaa lagu tilmaamay rag u muuqday inay iibinayaan fikrad loo soo dhiibay.\nShirkii midowga musharaxiinta ee shalay waxa uu burburiyey dhamaan shirarkii golaha u socday maalmahaan, waxaana goobta shirka ka tegay xubnaha qaar, iyagoo niyad jabsan, halka ragga qaarna loo fahmay in Villa Somalia laga soo hadlay oo wax-sarifasho ay ku jiraan.\n“Iyadoo ay jirtay aragtida ah in mucaaradka Soomaaliya uusan mabda’ mideysan laheyn, hadana in ragga qaar ay ku qancaan in Rooble ama Qoo Qoor ay si un uga caawin karaan inuu xukunka dalka qabto, waxay aheyd lama filaanka shirka,” ayuu yiri mid ka mid ah xubnaha midowga musharaxiinta.\nMarkii lagu guul-dareystay in loo gudbo wajiga labaad ee shirka, ayaa waxaa la sheegay in xubnaha qaar ay soo jeediyeen in shirarka la sii wado oo maanta lagu casuumo Prof Maxamed Sheekh Cusmaan Jawaari iyo Senator Cumar Cabdirashiid Cali Sharma’arke.\nMusharaxiinta qaar ayaa la sheegay inay ku nafiseen aragti shirka la keenay oo aheyd in mucaaradku ay soo jeediyaan qodobo ay ku dalbanayaan inay door ku yeeshaan doorashada socota, balse qodobo badan oo horay mucaaradku u dalbaday ma jirin cid xalisay.\nJahwareerkii ku dhacay shirkii mucaaradka iyo sida ragga qaar ay isku dhiibeen waxaa lagu qeexay, in Villa Somalia ay shirka soo faro-gelisay oo musharaxiinta qaar ay iska dhigeen ergo idman, si ay doorashada ugu guuleystaan.\nDadka siyaasadda falanqeeya waxay leeyihiin, “Mar hadii Farmaajo iyo Fahad iyagoo isticmaalaya kanaalo kale ay awoodeen inay fashiliyaan shirkii mucaaradka, waa iska cadahay cidda Soomaaliya xukumi doonta afarta sano ee soo socota.”\nHoray waxaa banaanka u taalay xanta ah in mucaaradka qaar aysan isku aragti ka aheyn hanaanka ay wax u socdaan, balse labadii cisho ee lasoo dhaafay waxaa la sheegay in musharaxiinta qaar ay aad isku bedeleen.\nHaatan waxaa la sugayaa in mucaaradku war soo saaraan oo hadallo jeediyaan, laakiin ma jiro go’aan mideysan, waxayna ku dhici waayeen damacoodii ahaa inay awood is bidaan, waxaana la aamisan yahay in fashilkan uu ku keenay dadaalka ay gelisay Villa Somalia.


XOG: Erdogan oo Russia ka dalbaday khubaro sirdoonka ah - Caasimada Online\nHome Warar XOG: Erdogan oo Russia ka dalbaday khubaro sirdoonka ah\nXOG: Erdogan oo Russia ka dalbaday khubaro sirdoonka ah\nMuqdisho (Caasimada Online) – Warbaahinta caalamka ayaa aad u hadal heysa xiriirka diblumaasiyadeed ee ka dhexeeya dowladaha Turkiga iyo Russia kaasi oo dhawaan dib loo soo nooleeyay.\nWarbaahinta qaar ayaa qoray in Madaxweynaha dalka Turkiga Rajab Dayib Erdogan oo ka faa’iideysanaaya xiriirka cusub uu dowlada Russia ka dalbaday Khubaro Sirdoon oo kala shaqeeya baaritaanka lagu hayo Kooxihii ku lug lahaa Afganbinta dalkiisa dhawaan ka dhacday.\nErdogan ayaa dhigiisa Russia Putin ka codsaday inuu usoo diro Khubaradaasi si ay kaga caawiyaan baaritaanka waxa uuna sidoo kale u sheegay in Turkiga ay kalsooni ku qabto Russia.\nSidoo kale, qoraalada ay warbaahinta qoreen ayaa waxaa lagu sheegay in Erdogan uu Russia kuwargaliyay in baaritaanka socda uusan ka turjumi doonin faragalin ay Russia ku heyso amuuraha Turkiga, balse uu yahay mid caawinaad ah oo labada dal ka dhexeeya.\nWarbaahintu ma aysan sheegin tiradda Khubaro uu dalbaday Erdogan, balse waxa ay xaqiijiyeen in dalabkaasi uu yahay mid ka imaaday Madaxweynaha Turkiga.\nErdogan ayaa diiday in baaritaanka socda ay ku lug yeeshaan dowladaha Mareykanka, Britain iyo dowlado kale oo Madaxweynaha usoo bandhigay inuu aqbalo inay ka caawiyaan baaritaanka socda.\nDowladaha Turkiga iyo Russia oo aan baryihii danbe uusan fiicneyn xiriirkooda, ayaa waxa uu dib usoo noolaaday maalin un kadib markii Kooxaha Mucaaradka ay ku fashilmeen Afganbinta Turkiga.


DF oo cambaareysay qoraal meel ka dhaca oo hayadaha ICRC iyo SRCS kasoo saareen qaraxii Ex-Control | Xaysimo\nHome War DF oo cambaareysay qoraal meel ka dhaca oo hayadaha ICRC iyo SRCS...\nDF oo cambaareysay qoraal meel ka dhaca oo hayadaha ICRC iyo SRCS kasoo saareen qaraxii Ex-Control\nQoraal kasoo baxay wasaaradda warfaafinta Soomaaliya ayaa lagu sheegay in dowladdu ka xun tahay in in Bisha Cas iyo laan-qeyrta Cas ay weerarkaas “ku qeexeen iska hor imaad u dhexeeyay laba Dhinac.”\nQoraalka ay ka hor-timid dowladda ee kasoo baxay labadan hay’ad ayaa u dhignaa sidan: “Dhab ahaantii aad ayaan uga naxnay weerarkan [Ex-Control]. Mar labaad, shacabka ayaa ah kuwa ku dhacaya cawaaqibka iska-horimaadka mana ahan wax la aqbali karo. Waxaan jecel nahay inaan xusuusino dhammaan dhinacyada ku lugta leh iska-horimaadka inay ka digtoonaadaan dadka rayidka ah. Waa in la dhowraa. Waa in la badbaadiyo.” ayuu yiri Maxamed Ibraahim oo ah kormeera hawlgallada ICRC ee caasimadda Soomaaliya.\n“Warka ka soo baxay ICRC iyo SRCS wuxuu meel ka dhac iyo xadgudub ku yahay guud ahaan Dawladda iyo Shacabka Soomaaliyeed ee Argagixisadu soo weerartay gaar ahaana dadkii ku Waxyeeloobay oo u badnaa Arday, caruur iyo hooyooyin iyagoo aan waxba galabsan Argagixisadu Xasuuq u geysatay.”\n“Qoraalka ayaan intaas ku daray “Labada Hay’adood aan kor ku soo sheegnay iyo kuwa la midka ah ee ka hawlgala Soomaaliya Waxaan la socodsiinaynaa in Dawladda iyo shacabka Soomaaliyeed ay dagaal kula jiraan Argagixiso duullaan ku ah Dadkooda, Dalkooda iyo Diintooda.”


Wakaalada Wararka Warqaad\nWareegta uu soo saaray madaxweynuhu oo dhaqan qashay. December 9, 2013 5:57 pm\nDHAGEYSO : Wararkii udambeeyey Duhur ee Somaliya\nXOG CULUS: “Ileen Alshabaab Kaliya wax ma dilaan”\nMudane Axmed Fiqi oo soo bandhigay Su’aal la yaab leh? Ka jawaab\nJarmalka & Masar oo Safiiro cusub u soo magaacabay Somaliya (SAWIRO)\nKhaliijka Carabta oo shir dhaqaale uruurin uqabanaya Somaliya (SAWIRO)\nDHAGEYSO : Qaabkii uu udhacay Xukunkii maanta Maxkamada G.Banaadir\nDEG DEG : Xukun lagu riday malkiilaha Shabelle,Max’ed Bashiir & Faadumo C/qaadir\nDhageyso Madaxweynaha oo qiray in ay ay jirto Cadaalad darro!!!\nMudane Farmaajo la filayo inuu Muqdisho soo gaaro, Sabab?\nDhageyso: Fanaaninta Ikraan Caraale iyo Falis Waayaha cusub waa walaalo !\nDhageyso: Dagaal ka dhex jira Maamulka JUBBA & kan baydhabo lagu dhisayo\nRa’iisalwasaaraha Yahuuda oo diiday ka qeyb galka Aaska Mandela SABAB\nDhageyso: Qarax ka dhacay Afgooye oo dhimasho & dhaawac geystay\nWebsite-ka Warbixiye.com oo hawada soo galay iyo Warar Cusub\nDAAWO: Wareysi si xun loogu gefay shaqsiyada Madaxweynaha Somalia\nWar la’aanta Islii iyo weerarka tuugada (maqaal)\nDHAGEYSO : Al Shabaab oo la ogaaday inay lacago baad ah qaataan\nDHAGEYSO : Wararkii udambeeyey Subax ee Somaliya\nDaawo Sawirada : C/weli gaas oo kormeeray Jaamacadaha Boosaaso\nDaawo Video : 23 wiil oo lagu guday laakiin geeriyooday\nWarar Dheeraad ah → Wararka Maanta\nMudane Axmed Fiqi oo soo bandhigay Su’aal la yaab leh? Ka jawaabJarmalka & Masar oo Safiiro cusub u soo magaacabay Somaliya (SAWIRO)Khaliijka Carabta oo shir dhaqaale uruurin uqabanaya Somaliya (SAWIRO)\nDHAGEYSO: Sarkaal jooga Garbahaarey oo ka warramay dagaalkii shalay\nDAAWO: Xuska maalinta Qowmiyadaha Itoobiya oo si weyn loo xusay!\nTufaaxa iyo xanjadda oo la sheegay inay ilkaha cadeeyaan\nXildhibaan Muuse Sheekh “Waxaan u taaganahay xilka RW xukuumada”Sideed ku Cafin Laheyd Saaxiibtaa ama Saaxiibkaa Qalad kaa Galay?DAAWO: Taleex oo haawaneysa iyo dadkii oo weli ku laaban – Rasaas daadsan.\nSideed ku Cafin Laheyd Saaxiibtaa ama Saaxiibkaa Qalad kaa Galay?\nDAAWO: Nimco Dareen oo soo qaaday hees dareen badan leh\nUNICEF oo barnaamij wada sheekeysi ah u furtay gabdho Soomaaliyeed oo da’yar\nFanaanada Sahro Ileeye oo ku geeriyootay Dalka Ethiopia.Dhageyso Gabay Qosol Badan oo isugu Jira Afcarabi iyo SoomaaliFarxiya Fiska oo Wacdaro Muujisay Hees cusub oo ay Qaaday Ciidul Fidriga “Daawo”\nTooshka WarqaadXOG CULUS: “Ileen Alshabaab Kaliya wax ma dilaan” Mudane Axmed Fiqi oo soo bandhigay Su’aal la yaab leh? Ka jawaab Dhageyso Madaxweynaha oo qiray in ay ay jirto Cadaalad darro!!! Mudane Farmaajo la filayo inuu Muqdisho soo gaaro, Sabab? Tooshka Warqaad: Xildhibaan Feysal maxaa loo dilay? Danta dalka iska daa! XOG RASMI AH: Ra’iisul wasaaraha waa nin ceynkee ah? xaqiiq dhab ah DAAWO: Xuska maalinta Qowmiyadaha Itoobiya oo si weyn loo xusay! Arimaha BulshadaDHAGEYSO: Sarkaal jooga Garbahaarey oo ka warramay dagaalkii shalay DAAWO: Xuska maalinta Qowmiyadaha Itoobiya oo si weyn loo xusay! Tufaaxa iyo xanjadda oo la sheegay inay ilkaha cadeeyaan Xildhibaan Muuse Sheekh “Waxaan u taaganahay xilka RW xukuumada” Sideed ku Cafin Laheyd Saaxiibtaa ama Saaxiibkaa Qalad kaa Galay? DAAWO: Taleex oo haawaneysa iyo dadkii oo weli ku laaban – Rasaas daadsan. Nin Soomaali ah oo lagu qabtay isagoo kufsanaya gabar meyd ah Daawo: Musharrixiin cambaareysay qaraxii ka dhacay Boosaaso. DEG-DEG: Hoggaamiyihii geesiga ahaa ee Mandalle oo geeriyooday! DHAGEYSO: Saraakiisha Amniga Kismaayo oo ka hadlaya xaaladda amni visitor activity monitoring\nMaqaaloSideed ku Cafin Laheyd Saaxiibtaa ama Saaxiibkaa Qalad kaa Galay? Somaliya Shilinkaa Sharciga Ka Weyn!!!+Faallo Soomaaliya ma soomaali baa leh misa Zamankiyo wuxuu sido? Wasaarada horumarinta & A/Bulshada : Hogaanka Wasaaradaha Soomaaliya. Dilalka Madaxda Al Shabaab yaa ka dambeeya? Culeys dhig ee mid kale Qaad waa cilad heysata dowlada Soomaaliya. Puntland kana siib kana saar ( Riwaayad taxane ah Qaybtii 1-aad ) Madaxweyne Xasan oo hadal qiiro leh U Sheegey Shacabka Jubooyinka Fanaanad Soomaaliyeed oo ka Tilaab satay Dhaqankena Wanagsan + Sawiro Halkee Ku Tababarteen Kooxdii ka danbeeysay Weerarkii Westgate Sheeko gaaban oo Shakiga iyo isku dirka Soomaalida ka hadleysa UNICEF oo barnaamij wada sheekeysi ah u furtay gabdho Soomaaliyeed oo da’yar Madaxweynaha oo Diraya Hambalyo ku Aadan 59 guuradii ka soo Wareegatay Calan Soomaaliyeed #22306 (no title)Nagala Soo Xariirtaleex banaabaxgacan iyo lug go’andhalinmuuqaalSoomaalilayaabka baaluunkaDaawo Muuqaalka xayawaan dagaalamaya iyo kumanaan dad ah oo daawanayaAxmed MadoobeGaafowQARAXDaawo Video : Hodan C/raxman oo Qurbo joogta Muqdisho hees cajiib ah ku ceebeysay!!!Shaaribaha iyo BakistankufsikubadTarsanSaado-CaliFAYSAL-WARAABE-DHEGAYSOBEEGSIGASh UmulProf ToganeCali Maxamed GeedifoolkaanomudaaharaadthanksgivingXasuuqBAARLAMAANKAgooltuugAbu MuscabmuuqaalGUBASHOMuuqaal: Qarixii maanta ee halakeeyay BoosaasogabarMandellarugcadaa dagaalUMALmuuqaalMusharax Muuse Sh Cumarma dhabaa?


Beesha caalamka oo loo gudbiyay qoraal la xiriira muranka ka tagan Doorashada Soomaaliya | HalQaran.com\nHome Wararka Maanta Beesha caalamka oo loo gudbiyay qoraal la xiriira muranka ka tagan Doorashada...\nBeesha caalamka oo loo gudbiyay qoraal la xiriira muranka ka tagan Doorashada Soomaaliya\nMuqdisho (Halqaran.com) – Midowga Musharraxiinta Madaxweynaha Soomaaliya ayaa waxa ay qoraal la xiriira muranka ka taagan arrimaha doorashooyinka Soomaaliya u direen Xubnaha Beesha Caalamka ee taageerada siiya Soomaaliya.\nWar qoraalkan oo ku qoranaa luuqadda English-ka ayaa waxaa ay ku sheegeen in xalka uu noqon karo in doorashooyinka lagu qabto hal magaalo,\nSidoo kalena arrinta kuraasta Somaliland loo madax bannaaneeyo Gudoomiyaha Golaha Aqalka Sare, Cabdi Xaashi Cabdullaahi.\nXubnaha Midowga Musharraxiinta Madaxweynaha Soomaaliya ayaa waxaa ay qoraal la xiriira muranka ka taagan arrimaha doorashooyinka Soomaaliya waxaa ay u direen Xubnaha Beesha Caalamka ee taageerada siiya Soomaaliya.\nQoraalka loo diray beesha caalamka ayaa waxaa lagu sheegay in xalka uu noqon karo in doorashooyinka lagu qabto hal Magaalo, sidoo kalena arrinta kuraasta Somaliland loo madax bannaaneeyo guddoomiyaha golaha Aqalka Sare Cabdi Xaashi Cabdillaahi.\nUgu dambeyn, Midowga Musharraxiinta Madaxweynaha ayaa waxaa ay sheegeen inay diyaariyeen Liiska xubnaha ay tahay in laga saaro Guddiga doorashada ee lagu muransan yahay, maadaama dowladda ay dhowr jeer sheegtay iny u soo gudbiyaan.\nHalka hoose ka akhriso qoraalka loo diray beesha caalamka oo English ku qoran:\nDacwo ka dhan ah doorashada Soomaaliya


Home Wararka Ajaaniib lagu dilay weerarkii xerada Xalane\n[DEG DEG] Ajaaniib lagu dilay weerarkii xerada Xalane\nWaxaa la soo geba-gabeeyay weerarkii ay Barqadii maanta dagaalameyaal ka tirsan Al-shabaab ay ku qaadeen xirada Xalane oo saldhig u ah Safaaradaha Caalamiga ah ee ku yaalla Soomaaliya.\nWeerarkan oo ay qaadeen laba dagaalame ayaa waxaa la sheegay in ay ka soo galeen dhinaca Al-baabka dhinaca Mariina geed oo xiga dhinaca Barxadda Is-kuul Boliisiya.\nKhasaaraha ka dhashay weerarkan, waxaa la soo warinayaa in uu ku koobnaa labada ruux ee wararka soo qaaday iyo shan qof oo ah ajaaniib ka shaqeysa xerada Xalane, iyada oo ay gubtay kaalin Shidaal oo ku taalla gudaha Xirada Xalane.\nAfhayeenka Ciidanka Booliska ayaa sheegay in ciidanka Booliska ay hor istaageen laba nin oo hubeysan oo weerar ku soo qaaday albaabka Marina Gate ee laga galo xirada Xalane, isaga oo sheegay in ay socdaan baaritaano goor dhowna ay la hadli doonaan warbaahinta.\nUrurka Al-shabaab ayaa isagu sheegtay Mas’uuliyadda weerarka.\nPrevious articleDuulimaadyada garoonka Aadan Cadde oo la hakiyay iyo dagaalka oo weli socda\nNext articleKursigii HOP 63 oo looga adkaaday Villa Somalia\nMuxuuyahay Cashirka laga baran karo Weerarkii Xalay ay AL Shabaab ku...\nFarmaajo oo fashilkiisa raba in uu ku qarinaya in Garowe lagu...


Shirkada Telesom Oo Wada Qorshe Dabar Jaridoona Isticmaalka Lacagta Kaashka Ah Ee S/land | Marsa News\nShirkada Telesom Oo Wada Qorshe Dabar Jaridoona Isticmaalka Lacagta Kaashka Ah Ee S/land\nOctober 1, 2019 - Written by editor marsan\nHargaisa:(Marsanews) Tiyo hore ba aynu la wada soconay saamaynta taban ee adeega lacagaha laysugu diro telifonku ay ku yeeshen qiimaha lacagta somaliland, ayaa hadana ay jiraan xogo aanu ka helnay shaqsiyaad u dhuun daloola ama la socda dhaqdhaqaaqyada shirkada isgaadhsiinta telesom iyo hawlaha ay ku mashquulsan tahay mudooyinkan danbe.\nIlo xogogaala ayaa shabakada wararka ee Marsanews.com u xaqiijiyay in shirkada telesom ay bilawday qorshe shaqaalaha dawlada mushaharkooda loogu diri doono Zaad, meeshana ay ka bixi doonto shaqaalihii mushaharka doonan jiray oo telifonkiisa loogu soo ridi doono, taasi oo meesha ka saaraysa, lacagtii banka laga soo qaadayay ee shaqaalaha la siin jiray oo haatan isu badali doonta lacagtaa telifonka loogu soo ridayo.\nIlo wareedada arintan sida dhaw ula socday waxay soo warinayaan inay bilaabantay diwaan galinta shaqaalaha dawlada ee isticmaala adeega Zaad si bisha soo socota loogu diro telifonkooga oo aanay imanin goobihii ay mushahaarada ka qaadan jireen, waxa intaas ay wararku ku sii darayaan in shaqaalaha wasaarada maaliyada laga bilaabi doono sidaana lagu wada gaadhsiin doono guud ahaan shaqaale waynaha dalka oo dhan.\nWaxa hadaba iswaydiintu tahay isbadalka guud ee dhaqaale ee arintani ay keeni kartaa noocee ayuu noqonayaa.\nDabcan sida ay sheegayaan khuburada ku xeesha dheer arimaha dhaqaalaha, waxa ay guud ahaan ba meesha ka saari doonta arintani shilinkii somaliland ama aan si kale u nidhaahnee lacagtii kaashka ahayd ee somaliland ee suuqa wax lagaga iibsan jiray, taas oo dalka ku keeni karta inay timaado khatar dhaqaale oo uuna ka soo waaqsanin.\nWaxa iyana xusid mudan sida ay suurtagal u noqon karto isla xisaabtanka shaqaalaha iyo xukuumada oo lagaba yaabo in qaladaad madbici ahi uu dhici karo islamarkaana ay iman karto duudsi ku dhaca xaqii iyo xuquuqdii shaqaalahan, markiisa horaba ku nool mushaharka yar ee uu nolosha kula tacaalo.\nTelesom damaca mashruuca noocan oo kale ah marka ay la timaado tiyoo hore ay u curyaamisay adeegyo badan oo aasaasi ahaa islamarkaana ay hawada ka saartay dad badan oo shaqooyin ay qaban jireen ay haatan iyadu qabato kadibna ay noqdeen dadkaasi kuwo camal beelay, haatana ay markale halkii u danbaysay ay soo hunguraysay oo ah in shaqaalihii dawlada ay mushaharkoodii tidhaa anaa idin soo diraya oo Zaadka ayaa laydiin soo marinayaa, sidee ayay noqonaysaa dabciga iyo hunguriga intaa leeg yaase u suurta galinaya ee u fulinaya?\nTelesom hore ayay shaqadii warbaahinta dalku ay qaban lahayd ee ay dhaqaalaha ka heli lahayd ay iyadu u wada qaadatay oo ay hawada ka saartay warbaahintii iyadoon haysan liisan warbaahineed islamarkaana ay adeegeeda isgaadhsiineed u isticmaashay tabaintii wararka, xayaysiisyadii, ogaysiiskii iyo waliba fariimihii guud ahaantood ba ay warbaahintu ka heli jirtay dhaqaalaha kooban, taas oo telesom iyadu u wada gacan gashay.\nDhanka kale Telesom waxay si badheedha hawada uga saartay sariflayaashii bacadka la fadhiyi jiray sarifka si ay uga helaan nolol-maalmeedkooda lacagahaasi ay kala badalayaan, waxaanay samaysay in adeegeeda isgaadhsiineed ee telefonka dhexdiisa ay ka samaysay sarifle lacagta kuugu jirta aad kaga dhex badalanayso taasi oo iyana kumanaan sariflayaala suuqa ka fadhiisisay.\nDhanka iyo Tagsiga ama gaadiidka la raaco\nDhawaan ayay ahayd markii ay samaysay telesom adeeg ay ugu magac-dartay dhaweeye, kaasi oo isna galaaftay tagaasidii yaryarayd ee dhalinyarada faraha badan ka xoogsan jireen, kadib markii telesom adeegeeda isgaadhsiineed ay ka dhexsamaysay adeegan dhaweeyaha oo ay u sahlayso isticmaalka telifonka oo isaga halka aad joogto telesom kugu so hagayso tagsigii aad raaci lahayd.\nAan hadaba iswaydiino Telesom waxa ay umadan uga tagtay ee laga shaqaysan karayo, waatan oo ilaa mushaharkii shaqaalaha ayay maraysaaye, ku darsoo waliba waxaan iyana la hilmaami karin dalka in aanay jirin wax mashaariico horumarineed ah oo shirkadaasi ay ka fulisay amaba qorshaha ugu jira hada garoo dalkii oo dhana adeegyadii laga qabanayay iyaday u wada gacan galeene.


Shirweynihii 12 aad ee Dallada SSE-da oo lagu soo gabogabeey magaalada Stockholm iyo nuxurka qoddobadii ka soo baxay iyo hoggaan cusub oo lagu doortey labada sanno ee soo socda: | Berberatoday.com\nShirweynihii 12 aad ee Dallada SSE-da oo lagu soo gabogabeey magaalada Stockholm iyo nuxurka qoddobadii ka soo baxay iyo hoggaan cusub oo lagu doortey labada sanno ee soo socda:\nApril 26, 2016 - Written by berberatoday berberatoday\nDallada xidhiidhisa jaalliyadaha ama ururada reer Somaliland ee Qaarada Yurub ayaa kulnweynahoodii ku soo gabogabeeyay magaalada Stockholm ee Cariga Sweden.\nWarsaxaafadeedkii kan ka horreeyay waxa aanu si faahfaahsan idinku soo gudbinay kulanka maalintii hore oo ku waajahnaa beesha caalamka isla markaana lagu qabtey guriga Baarlamaanka dalka Sweden.\nKulanka maalinta labaad waxa uu khaas u ahaa xubnaha Dallada ama ururada. Ujjeedada loo qabtay kulanka maalinta labaad ayaa ahaa in jaalliyaduhu isku weydaarsadaan wixii macluumaad ah isla markaana la isweydaarsado wixii khibrad shaqo ah, maadaama lagu kala suganyahay waddamo kala duwan. Kulanka ayaa ugu horreyntii haddalo soo dhoweyna ku furey guddoomiyaha Dallada Guud ee Sweden Zakarie Maxamed Waes iyo Mustafa Ismail oo labaduba ka socda Jaalliyada guud ee ururada reer Somaliland ee Sweden.\nXubnaha Dallada SSE ee ka soo qayb galey kulanka ayaa waxa ay ka kala socdeen jaaliyadaha Sweden, Denmark, UK, France, Finland, Holland, Italy iyo Norway.\nErgooyinka ka kala socdey waddamada kala duwan ee Yurub intii aanay bilaabin warbixinadooda ayaa kulanka waxa warbixin faahfaahsan ka soo jeediyay guddiga fulinta oo la qaybsaday wixii u qabsoomay Dallada labadii sanno ee u dambeeyay. Waxay ka qayb galayaashii kulanka siiyeen warbixin si fiican loo soo tifaftirey oo lagu soo koobay waxqabadkoodii iyo xidhiidhadii waxqabad ee ay ka fuliyeen Yurub iyo waddankiiba. Sidoo kale waxay ka warameen xaalada dhaqaale ee Dallada. Warbixintu waxa kale oo ay koobeysay qorshayaasha mustaqbal iyo istaraatajiyada loo baahanyahay inay SSE ku shaqeyso. Xubnaha guddiga Dallada SSE ee warbixinta la wadaagay ergooyinka kulanka ayaa waxa ay kala ahaayeen:\nAbdourahman Yassin (Guddoomiyaha Dallada)\nMoote Haji Ali Botan (Xooghayaha Dallada)\nIid Hassan Muse (Lacaghayaha Dallada)\nCabdillahi Xeef (Xubin)\nWarbxintan guud ka dib ayaa waxa codbaahiyaha qofqof loogu wareejiyay dhammaan ergooyinkii waddamada kala duwan ee ka soo qayb galay kulanka. Warbixinada ay soo gudbinayeen waxay salka ku hayeen saddex arrimood oo kala ah.\n-Waddan kastaaba waxa uu si niyad kal iyo laab ah u soo dhoweeyay kulanweynaha SSE oo ay ku tilmaameen mid loo baahanyahay in la joogteeyo qabashadiisa isla markaana ay guulweyn tahay in 12 jeer lagu kulmay magaalooyin iyo waddamo kala duwan oo Yurub ah.\nQoddobka labaad waxa ay jaaliyada kastaaba soo bandhigtey waxqabadkeedii haddii ay tahay waxay u qabatay bulshadooda ku dhaqan waddamada Yurub iyo haddii ay tahay wixii mashaariic ah ee ay ka fuliyeen waddankii. Waxa nasiib wanaag aheyd inay jaalliyadaha qaar meesha ku soo bandhigeen waxqabad la taaban karo oo ay waddankii ka fuliyeen, kaasoo tusaale iyo dhiiri gelin u ahaa jaaliyadaha kale. Qaar ayaa xataa soo bandhigey tabaruc la taaban karo oo ay waddankii la gaadheen toddobaadyadan u dambeeyay, abaaraha darteed. Qaybta saddexaad waxay kaga warameen himilooyinka ay damacsanyihiin inay mustaqbalka ku talaabsadaan. Kulankan oo ahaa mid aad u xiiso badan waxa la isku weydaarsaday xog mahuraan ah oo run ahaantii ahayd cashar iyo waayo aragnimo si wada jir ah loo wadaagay.\nMarka laga yimaado nashaadaadka ama waxqabadka ay jaaliyad kastaa madasha kulanka kaga hadashay waxaa jirey tallooyin iyo tusaalayaal ay ergooyinka qaarkood goobta ka soo jeediyeen, kuwaasoo ku wajahnaa Dallada SSE iyo qaabkeeda waxqabad.\nTallooyinak goobta laga soo jeediyay waxa ka mid ahaa:\n– Xoojinta wadashaqeynta Dallada iyo Jaaliyadaha reer Somaliland ee Yurub.\n-Dhiirigelinta mashaariicda waxqabad ee la iska kaashan karo.\n-Dhiirigelinta in dhallinyarad ama jiilka soo korayaa ay ku soo xidhmaan Dallada.\n-Dhiirigelinta in haweenka reer Somaliland ay cudud iyo muuqasho fiican ku yeeshaan Dallada SSE dhexdeeda.\n– Baahinta hawlaha Dallada iyo in la soo jiito jaaliyadahakale ee reer Somaliland ee aan xubinta ka aheyn Dallada.\n-Waxa madasha kulanka si gaara looga xusay fariin Dallada ay u soo gudbiyeen ardeyda reer Somaliland ee waddanka Turkiga. Farriinta oo koobani waxay aheyd inay ardeydu qorsheynayaan inay si weyn u xusaan munaasabada 18ka May ee inagu soo fool leh isla markaana ay u baahanyihiin in laga caawiyo tashiilaadku u sahli doona qabashada maalintaa. Kulanku wuxuu xusay muhimada ay leedahay dhiirigelinta ardeyda reer Somaliland ee Turkiga. Warsaxaafadeedkan kooban looguma talo gelin in si faahfaahsan loogu soo bandhigo waxqabadka jaaliyad kasta. Qofkii u baahani wuxuu kala soo xidhiidhi doonaa guddiga fulinta ee Dallada SSE. Ergooyinkii ka socdey waddamada Yurub ee qaybtan ka hadlay waxa ka mid ahaa: Hassan Ali & Hassan M. Nur (Finland), Abdi Good & Roda Ali SSUK (UK), Eid Ali Salan, Somaliland Mental Health (UK), Mohamed Hassan (Somaliland Association in France), Ahmed Adan &Smael Mohamoud (Somaliland Society in the Netherland, Ahmed Saleban (Somaliland Welfare Org Norway), Zakarie Waes, Mustafe Ismail (Somaliland Natuional Association in Sweden), Ahmed Kadleye (EAD, UK), Ayan Mohamoud (Kayd, UK), Abdirizak Afqaraf (Somaliland Community in Denmark), Jama Muse Jama (Italy) Abdirahman Bare (NOMAD, Holland), Abdirizak Dinari (Denmark), Sayid & Mohamed (Ururka qoraaga reer Somaliland ee Sweden), Ahmed Dahir (Somaliland National Library), Barre Awgab Dagaal (UK, Sheffield).\nQaybtan hore ee wabixinadu markii ay dhammaatay waxa xubnaha Dallada lagu casuumay inay ka qayb qaataan doorashada hoggaanka Dallada SSE ee labada sanno ee soo socda. Guddi qabanqaabo ayaa la abuurey, taasoo uu gadhwadeen ka ahaa Hassan M. Nur oo ka mid ah guddiga Jaalliyada Finland ee reer Somaliland. Markii la xusay nidaamka hab-maamuuska doorashada loo marayo ayaa la guda galey in la doorto guddi fulineed. Xooghayihii hore Moote Xaaji Cali Bootaan iyo lacaghayihii Dallada Iid Xasan ayaa iyagu cudur ka muujiyey inaanay diyaar u ahayn inay ka qayb qaataan doorashada. Doorashada oo ku dhacdey hab gacan taag ah ayaa waxa lagu doortey toddobad xubnood oo saddex ka mid ahi ay dumar yihiin. Magacyada guddiga fulinta cusub ee la doortey waa:\nAbdourahman Yaasiin Guddoomiye (France)\nAbdillahi Xeef (Denmark)\nAyaan Mahamoud Cashuur (UK)\nRooda A.Ali (UK)\nMustafa Ismaaciil (Sweden)\nIsmael Mohamoud (Holland)\nWaxa lagu heshiiyay oo guddiga awood loo siiyay inay iyagu buuxsadan xubinta gabadha ah ee ka dhiman xubnaha guddiga ee la doortey. Xubnaha guddiga waxa kale oo awood loo siiyay inay iyagu qaabka ay u wada shaqeynayaan ay dhammaystirtaan.\nBarnaamijkii u gaarka ahaa maalinta labaad ee Dallada SSE ayaa waxa uu ku soo afjarmay jawi aad u xiiso badan iyo iyada oo lagu kala tagey dardaaran iyo is-nabadgelyayn.\nKulanka SSE markii la soo gabogabeeyay, waxa laga qayb qaatay kulan guud oo u furnaa dhammaan dadweynaha reer Somaliland ee magaalada Stockholm.\nGuud ahaan waxa kulanka lagu xidhey xasuus iyo mahadnaq balaadhan oo loo soo jeediyay Jaaliyada guud ee ururda reer Sweden, taasoo wakhti iyo maalba gelisay habsami socodka kulanka oo xasuus lama ilaawaan ah ku reebi doonta dhammaan ka qayb galayaashii kulanka.


Saudi journalist tortured to death in prison – Heemaal News Network\nThe Sons Of Jamal Khashoggi Told CNN\nCiyaaryahan Lagu Magacaabo Somalia Kana Ciyaara Faransiiska Oo ku Biiray Xulka al-Shabab.(Sawiro)\nCiyaaryahanka Wergiton do Rosario Calmon oo caan ku ah magaca Somália ayaa saddex-dii sano ee la dhoofay u safanayay naadiga faransiiska ah ee Toulouse. Balse 29-jirkan u dhashay dalkaasi Brazil ayaa haatan heshiis la galay […]\nMaxkamada Dalka Sucuudiga Oo Nin Fanaan ah ka Horjoogsatay Haweeney Uu Guursan Lahaa.\nMaxkamad ku taal dalka Sucuudi Carabiya ayaa xukuntay in haweeney dalkaasi u dhalatay aanay guursan karin nin ay ragga ka soo xulatay kaasoo lagu eedeeyay inuu miyuusic garaaco ama fanaan yahay. Garsoorka ayaa ninkaasi waxa […]\nUrurka Xasaradaha Adduunka Oo ka Digay in Khilaafka Khaliijka Uu Sameeyo Somaliya.\nUrurka xasaradaha adduunka ayaa ka digaya in muranka kharaar ee u dhexeeya dawladaha khaliijka Carabta uu khatar ku yahay oo uu wiiqayo daganaanshaha Soomaaliya. Ururku wuxuu siyaasiyiinta Soomaaliyda Ugu baaqay in ay joojiyaan in ay […]


#Manchester United ayaa laga yaabaa inay ku guuleysato Alexis Sánchez inta usaan aan ka dhaqaaqin Mkhitaryan | Get Latest News From Horn of Africa\nHome Somali #Manchester United ayaa laga yaabaa inay ku guuleysato Alexis Sánchez inta usaan...\n#Manchester United ayaa laga yaabaa inay ku guuleysato Alexis Sánchez inta usaan aan ka dhaqaaqin Mkhitaryan\nWeeraryahanka Arsenal Alexis Sanchez ayaa lagu soo waramayaa inuu ogolaaday heshiis afar sanadood iyo bar ah si uu ugu biiro kooxd ka dhisan garoonka Old Trafford, sidoo kalana uu ka mid noqdo xidigaha ugu mushaarka badan kooxda.\nWeeraryahankaan reer Chile waxaa si ba’an loola xiriirinayaa Red Devils, waxeya arintaan sii xoogeysatay markii ay Citizens isaga baxeen arintiisa madama ay awoodi waayeen lacagaha waalida ah oo uu dalbaday xidigii hore Barcelona.\nShan bilood kadib Sanchez ayaa noqon kara xor, balse haatan wuxuu ku dhawaanayaa wadadii uu uga hoos ciyaari lahaa Jose Mourinho.\nThe Telegraph ayaa shaaca ka qaaday in 29-jirkaan uu saxiixay heshiis afar sanadood iyo bar ah, iyadoo isbuucii jeebka loogu shubi doono aduun dhan 270,000 kun oo Poumd.\nWargeyska wuxuu qiray in Henrikh Mkhitaryan isna dhinaca kale laga doonayo, balse lama oga waxa dhici doona.


Shakhsi nuucee ah ayuu ahaa Sheekh C/laahi Sheekh Mad Rooble oo ay dileen Alshabab?- Dhageyso – Radio Muqdisho\nSheekh C/laahi Sheekh Maad Rooble\nMaxamuud Sheekh Maday Sheekh Maad Rooble, oo Allah u naxariistee, Sheekh C/laahi Sheekh Mad Rooble uu adeer u yahay oo la hadlay Radio Muqdisho, ayaa sheegay in Sheekha lagu diley deegaanka Weydaw ee duleedka Muqdisho xilli uu ku soo jeeday magaalada Muqdisho.\nAllah u naxariistee, Sheekh C/laahi oo hadda da’diisu aheyd 85 sano jir ayaa waxaa uu ahaa nin madax u ah dariiqada Qaadiriyah oo xarunteedu tahay deegaan ku dhow degmada Bardaale ee gobolka Baay. Isagoo xilkaas ka dhaxlay aabihiis Sheekh Maad Rooble oo ahaa caalim si weyn looga yaqaano gobolada Koofureed ee dalka.\nSheekh, waxaa uu lahaa xarumo lagu faafiyo diinta isla markaana ku xiran yihiin dad badan, maleeshiyaadka Al-shabaab ayaa horey u faagay isla markaana dibadda u soo saaray qabriga Aabihiis Sheekh Maad Rooble oo ku aasanaa deegaanka Kooraar oo qiyaastii 5-KM u jira Bardaale.\nMeydka Sheekh C/laahi Sheekh Maad Rooble,ayaa shalay laga duuliyay magaalada Muqdisho waxaana lagu aasay deegaanka Kooraar oo Aabihiis uu ku aasan yahay isla markaana ay ku taalo xarunta weyn ee Dariiqada uu isaga uu madaxa u ahaa.\nHaddaba, Talifaftiraha Radio Muqdisho, Maxamed Kaafi Sheekh Abuukar ayaa wareystay, Maxamuud Sheekh Maday Sheekh Maad Rooble isaga ayaana faahfaahinaya Taariikhda Sheekha.


Mora | Informationsverige.se\nBogga ugu horeeya ee goobta intarnat-ka / Dheeraad ku saabsan Iswiidhan / Deegaanka / Gobol iyo degmooyin / Dalarnas län / Mora\nDegmada Mora waxeey ku taal waqooyiga gobolka Dalarna. Degmada waxeey ku taal dhul dabiici ah oo keymo iyo doog qurxoon leh waxeeyna ku ag taal goobta Siljan xeebteeda waqooyi.\n3,111 kiilomitir oo laba jibaaran\nFalun 87 kiilomitir\nBorlänge 102 kiilomitir\nGävle 176 kiilomitir\nKarlstad 231 kiilomitir\nStockholm 308 kiilomitir\nWaxaa meeshaan yaal nolol dhaqameed iyo nolol isboortis oo qani ah, waxaa ka jira jawi shirkadeed iyo qanacsi xoogan. Waxaa intaas sii dheer isgaarsiin dhinaca gaadiidyada dadka ah oo aad u wanaagsan oo ku geynaya meel kasta hadeey ahaan laheeyd magaalooyinka waaweyn, kuwa yaryar ama aduunka intiisa kale. Mora waxaa sanad walba imaada dad dalxiis ah oo aad u badan waxeeyna u yimaadaan ciyaaraha ulaha barafka ee Vasaloppet, waxeeyna booqdaan matxafka Zornmuseet oo loogu magac daray farshaxanka caanka ah ee Anders Zorn. Mora waxaa yaal dhaqan, isku xirnaan iyo hammi hore usocosho ah. Aragtida mustaqbalka ee degmada Mora waa ineey noqoto degmo sii kobceysa oo siisa dadka degan adeeg casri ah iyo bey,ad wanaagsan, oo eey dadka usoo guuraan si eey u helaan mustaqbal wanaagsan oo ah dhinacyada shaqada, caafimaadka iyo xilli firaaqaha.\nMora waxaad degi kartaa guri aad adiga leedahay iyo mid aad kireysan kartid. Waxaa ku nool degmada Mora 12 000 oo qofood. 8000 oo kamid ah waxeey degan yihiin tuulooyin yaryar, oo eey ku yaallaan guryo wanaagsan.\nShirkada guryaha ee degmada waxaa la dhahaa Morastrand AB. Boggooda internetka waxaad ka heli kartaa warbixin ku saabsan guryaha ka bannaan. Waxaa kaloo degmada ka jira shirkado kuwa gaarka loo leeyahay ah oo kireeya guryaha: Diös AB, Bo bra iyo Nils Skoglund AB.\nDegmada Mora waxaa looga hadlaa luqado badan oo adduunka dacaladeeda ka kala yimid sida , carabi, af-soomaali, tigree, iiraani, teeylaandees iyo turkish.\nDegmada Mora waxeey leedahay jaaliyado aad u firfircoon. Jaaliyado isboortis, ururo samafal, iyo jaaliyado dhaqameed soo bandhiga waxyaabo fara badan, xiiseyn iyo goobo lagu kulmo. Jaaliyadaha oo dhan waxaa laga heli karaa degmada Mora liiskeeda diiwaangalinta jaaliyadaha.\nNolol jaaliyadeed wanaagsan oo haqab tirta baahida dadka deegaanka waxeey qeyb ka tahay horumarinta degmada iyo ineey degmada noqoto meel qof kasta uu rabo inuu dego. Sidaas darteed ayeey degmada Mora waxeey jaaliyadaha u fidisaa caawimaad kala duwan sida caawimaad dhaqaale iyo kirada oo laga dhimo.\nAdeega iyo dukaamada\nBartamaha degmada Mora waxaa ku yaal xafiiska shaqada, xafiiska adeega bulshada, xafiiska ceymiska, bangiyo, boliis isteeshin, xafiiska daryeelka qoyska iyo qofka iyo meel lagu lugeeyo oo leh kafeteeriyayaal iyo dukaamo, sida Lidl, ICA supermarket iyo laangarta cas dukaankeeda gacan labaadka ee Kupan.\nDhanka bari ee laga soo galo Mora waxaa ku yaal suuqa weyn Norets köpcentrum oo eey ku yaallaan dukaamada Willys iyo ICA Maxi, Dollar Store, Ö&B, Biltema, El-Giganten, Intersport, Jula, Mio möbler iyo kuwa kaloo badan.dhanka waqooyi ee loo aado Älvdalen waxaa ku yaal Tuvan, waxaa meeshaas ku yaal dukaamada alaabta guryaha ee Jysk iyo Europamöbler iyo dukaanka gacan labaadka ee Återbruket.\nDhaqanka iyo xilli firaaqaha\nBartamaha Mora waxaa ku yaal maktabad, guriga dhaqanka, shineemo. Waxaa kaloo meeshaan ku yaal matxafka matxafyada Vasaloppsmuseet iyo Zornmuseet. Tuulada Nusnäs oo ku taal bannaanka Mora waxaa lagu sameeyaa alaabaha farshaxanka sida dalahästen, oo calaamad lagu garto ah gobolka Dalarna iyo Iswiidhan oo dhan. waxaa degmada Mora ku yaal garoomo badan oo isboortis iyo xarun dabbaal. Waxaa kaloo meehaan ka jira meelo lagu luga baxsado iyo waxyaabo kale.\nDegmada Mora waxaa ku yaal 17 xanaana carruureed oo eey degmada maamusho iyo 11 oo kuwa gaarka loo leeyahay ah iyo lix guryaha xanaanda carruurta ah (kuwaasoo hal kamid ah gaar loo leeyahay) waxaana loogu tala galay ilmaha da, doodu u dhaxeeyso 1-5 sano. Waxaa kaloo jira 13 xanaanada xilli firaaqaha ah oo loogu tala galay ilmaha da,doodu u dhaxeeyso 6-13 sano. (illaa xilli dugsiyeedka xillliga guga sanadka uu ardayga buuxinayo 13 sano). Warbixin dheeraad ah iyo sida loola xiriiro iskool kasta waxaad ka heli kartaa degmada boggeeda internetka.\nDugsiga hoosedhexe waxaa lookala qeeybiyay 13 qeeybood oo ku faafsan degmada qeybaheeda kala duwan oo dhan. iskoollada badankood waa kuwo ku yaal tuulooyin ardayda dhigata waxeey u dhaxeeyaan 20-200 oo arday. Iskoolka ugu ardayda badan waxuu ku yaal bartamaha degmada waxanaana dhigta 600 oo arday.\nDugsiga hoosedhexe ee degmada Mora waxuu gaaray natiijooyin wanaagsan marka laga hadlaayo ardayda meeshii loogu tala galay ineey gaareen iyo in kale sanadihii ugu dambeeyayna waxaa toos u gashay waxbarashada heerka dugsiga sare boqolkiiba 93% ardayda degmada. Degmada Mora boggeeda internetka waxaad ka heli kartaa warbixin dheeraada oo ku saabsan dhamaan iskoollada degmada.\nMora waxaa ku yaal dugsi sare, Mora gymnasium, waxaana lagu bartaa waxbarasho kuu diyaarineysa inaad u gudubtid waxbarasho heer xirfadeed iyo mid heer jaamacadeed, waxaa kaloo jira waxbarasho xagga isboortiska ah oo soo jiidata arday ka yimaada Iswiidhan oo dhan.\nDadka waaweyn oo yimaada degmada Mora waxeey iskoolka Mora gymnasium ka barna karaan waxbarashada dadka waaweyn ee komvux, sfi iyo särvux oo loogu tala galay dadka waxbarashada eey ku adagtahay. Waxaa kaloo heynaa barashada aqoonta arrimaha bulshada oo loogu tala galay dadka wadanka ku cusub waxeeyna wada shaqeyn nagala dhaxeysaa DalaWux. Baddalka waxbarashada dadka waaweyn ee degmada waxaad bilaabi kartaa Mora folkhögskola, Skeriol. Waxeey dhigaan koorsooyin luqadda iswiidhishka ah oo loogu tala galay dadka wadanka ku cusub.\nFalun/Borlänge waxaa ku yaal machadjaamcadeedka Högskolan Dalarna oo laga dhigto koorsooyin loogu tala galay dadka qaxootiga ah oo wadamadooda jaamacadaha kusoo dhigtay waxaa kaloo lagu bartaa borograamyo iyo koorsooyin kaloo badan. Xarunta Mora Högskolecentrum waxeey fursad kuu siineysaa inaad adigoo Mora degan inaad meelo kale wax kabaratid (waxbarasho masaafo). Mora Högskolecentrum waxeey wada shaqeyn ka dhaxeeysaa jaamacado badan sidaas darteedna waxeey ku siin karaan koorsooyinka ama barnaamijyada aad ratid inaad baratid.\nMora Gymnasium DalaWux Mora folkhögskola, Skeriol Högskolan Dalarna Mora Högskolecentrum\nIsbitaalka Mora lasarett waa mid ka mid ha gobolka labadiisa isbitaal. Halkaan waxaa yaal takhasusaadka kala duwan, qaabilaada degdega ah, rug caafimaad, rug daryeelka ilmaha, rug daryeelka hooyada, rugta daryeelka ilkaha, rugta daryeelka carruurta iyo farmashiiye. Bartamaha Mora waxaa ku yaal rug kale oo daryeelka ilkaha ah, farmashiiye iyo daryeelka ilkaha oo kuwa gaarka loo leeyahay ah.\nMaadaama isfahanka uu aad muhim uyahay weey fiicantahay in turjubaan la qabsado marka loo baahdo. Waxeey ahaan kartaa marka lala kulmayo, iskoolka, xarumaha caafimaadka, xafiiska shaqada iyo xafiisyada kaloo dowladda ama kuwa degmada. Turjumida badankood waxeey ka tarjumaan dhinaca taleefanka, xafiiska kasta ama urur kasta asigaa ka mas,uul ah inuu qabsado turjubaan.\nMora waa meel halbowle u ah gobolka Dalarna waxeeyna leedahay xiriir fiican oo ah dhinacyada baabuurta, basaska, tareennada iyo diyaarada kuwaasoo aad u raaci kartid wadanka intiisa kale. Shirkada Dalatrafik waxeey mas,uul ka tahay basaska iyo tareennada gobolka. Bogga internetka waxaad ka heli kartaa jadwalka waqtiyada iyo gaadiidyada kala aadda tuulooyinka iyo xaafadaha kala duwan.\nTareennada aada gobolka bannaankiisa waxaa maamula shirkadaha SJ iyo Tåg i Bergslagen. Shirkado bas oo badan, oo eey ka mid yihiin Swebus iyo Masexpressen, ayaa ukala goosha Mora iyo Stockholm iyo degmooyin kaloo waaweyn. Mora waxaa kaloo ku yaal garoonka diyaaradaha Mora/Siljan flygplats, meeshaas waxaad safar qaadanaya 50 daqiiqo, ugu sii duuli kartaa garoonka Arlanda.\nShaqa bixiyayaasha ugu weyn Mora waa degmada Mora (qiyaastii 1800 oo shaqaale ah) iyo maamulka caafimaadka ee gobolka Dalarna. Warshadaha waxsoosaarka, dalxiiska iyo ganacsiga waa saddexda ganacsi ee baraayfatka ah ee gaar loo leeyahay ee ugu waaweyn. Akhri dheeraad ku saabsan Mora nolosheedad ganacsiga kuna qoran degmada boggeeda intarnatka. Adigaaga doonaya inaad bilowdo shirkad gaar kuu ah waxaa jirta fursada ah inaad hesho taageero iyo caawimaad iyadoo la sii marayo dhanka degmada.\nMora waa degmo dadkeeda qeyb badan eey ka shaqeeyaan degmooyin kale. Xiriirka gaadiidka dadweynaha oo fiican ayaa wuxuu sababay inuu qofka degi karo degmada Mora isla makaana uu ka shaqeysan karo tusaale ahaan degmooyinka Rättvik, Orsa, Älvdalen, Leksand, Borlänge, Falun, Malung, Sälen iyo Vansbro.\nShaqooyinka ka banaan gudaha Mora


Barwaaqo's Content - Page 27 - Somali Forum - Somalia Online\nKhaatumo - Somaliland's last jigsaw coming in for completion.\nCiyigii waa ka baryey Ninkii cuna baa ka liita.\nKhaatumo hadashay Abshire August 10, 2016 at 11:46 pm - Reply @Taajka Maakhir Ishaad ka riday sheeko dheer ayaad ku soo koobtay laba qoraal oo kooban, waa sida aad sheegtaye dadka waxa yar ku heshiiya ayaa waxa weyna ku heshiiya, haddii Hartiga waqooyi iyo Samaroon iyo Isaaq ay marka hore midnimmo iyo maamulka Somaliland ku midoobaan sida anigu aan aaminsanahay wax ka weyn oo kalena way dhisi karaan. Haddiise ay ku walaaloobi waayaan hal maamul oo ay u dhan yihiin wax kaloo ka weyna kuma heshiin karaan, Soomaalidu waxay tidhaahdaa haani guntay ka tolantaa. Anigu waxaan weligay aaminsanaa in loo wada hadlo Soomaaliya iyo Soomaliland ama dib ha loo midoobo ama ha la kala faataxaysto, laakiin marka hore waa in Somaliland la dhisaa Puntland-na ay riwaayadda iyo riyada ay ku jirto ka baxdaa ee ay aqoonsataa Xuduudaha Somaliland, markaa waxaa dhici karta in Somaliland ay taageerto in murashax Puntland ahi inuu isu soo taago Madaxtinimada Soomaliya oo wada hadal xalaal ahi bilaabmo ee dhan uun ay isugu biyo shubato. Haddase waxa lagu jiraa nolol iyo geeri midna ma aha. Anigu shakhsiyan markaan midnimo Soomaaliyeed ka hadlayo waxaan u jeedaa Koonfur iyo Waqooyi ee uma jeedo shantii Soomaaliyeed. XASAN SHEEKH WUXUU NOQDAY SUNTII DISHAY RAJADII SOO BIDHAAMAYSAY EE SOOMAALI MIDOWDA MUSTAQBALKA\nFikradan anigu ma lihi balse Waxa dhiibtay rag reer Somaliland ah oo Makir iyo Khaatumo ah Maakir hadashay Taajka Maakhir August 10, 2016 at 10:02 pm - Reply ** SIYAASADDU WAA SHAX KULUL ** Dabcan sida muuqata ba dad badan oo ku taagan ee kuna mintidsan qaddiyadda qabiilladooda ay ka dhasheen ayaa giddigood waxaa ay isla markaasi hadal hayntoodu noqotay “midnimada Soomaaliyeed”. Horta waa in dhawr arrimood ee la isku qaldayo sida ay kala yihiin loo kala shaandheeyo. Midnimada Soomaaliyeed la mid ma aha midnimada Soomaalida Soomaaliya – waa kala labo. Midnimada Soomaaliyeed waa midda guud ee Shantii Soomaaliyeed wada hadheyneysa. Tan is af garan waagu ka taagan yahay waa midda khuseysa Somaliland iyo Soomaaliya. Sabab? Marka Shantii Soomaaliyeed laga hadlayo, labo ka mid ahi waa Somaliland iyo Soomaaliya ee kala ahaan jiray British Somaliland Protectorate iyo Italian Somaliland Protectorate. Isku darsankii labadani ee sanadkii 1960-kii dhacay waxaa fasakhiyay burburkii dagaalkii sokeeye ee1991-kii ku habsaday dalkii Jamhuuriyadda Soomaaliya isla ahaa. Iminka waxaa ay kala yihiin labadii ay isku darsankii ka hore ahaan jireen. (sii xigo) Taajka Maakhir August 10, 2016 at 10:18 pm - Reply ** SIYAASADDU WAA SHAX KULUL ** Waxaa jaha wareerku ka kala dhex taagan yahay marka hore kuwa qaladka u fahaamsan in ay Jamhuuriyaddii burburtay weli jirto iyo kuwa dhaahsan in ay labadii isla ahaa ay kala fasakhmeen oo billawgii hore dib loogu kala gurtay. Marka labaad waxaa jaha wareerku ka dhex aloosan yahay kuwa Somaliland isla ahaan jiray ee ay qaarkood aaminsan yihiin in Somaliland iyo Soomaaliya loo kala baxay iyo qaarka kale ee weli is leh Soomaaliya sideedii hore ayay tahay. Haddaba waxaa fiican in labo shay la kala saaro, kuwaas oo ah in walaalnimada Soomaaliyeed ay weli Soomaali oo dhammi ka dhexeyso oo aanay iyadu is beddelin, laakiin se siyaasaddu ay is beddeshay maadaama min 1991-kii labadii Shanta Soomaaliyeed ka mid ahaa ee isku darsamay ay asalkoodii hore dib ugu kala gurteen. Haddii ay labadani dib isugu biiri doonaan iyo haddii kale ba, waxaa haatan muhiimaddu tahay in bal marka hore beelihii labadan mid ba ka tirsanaa ay sidii isku darsankii ka hore dib isugu baheystaan oo deetana hadhaw laga wada xaajoodo in dib la iskugu biiri karo iyo in kale. Haddii Shantii Soomaaliyeed dawlad ahaan loo kala baxo weli walaalnimadii Soomaalinimo waa halkeedii oo iyadu abid is ma beddeli doonto.\nOodweyne raqba waa ku rageed.\nGalbeedi Soowtan golihiinii naaq daayey? oo heedhe tolow ma waxa u sabab ah Somalilndtaa duushay? Baryahan warar qurux badan aya jira'e ma lays diidsiinayaa wararka quruxda badan?\nHadaan Geesi noolayn Hadii aan gabood jirin Hadaan geedba taagnayn Hadii aabahay go'ay Goblan hooyaday tahay Maxaan goobta ii daran Kaligay ka gurayaa ? ............... Balse Hadii Geesi ii kaco Gayaankayga waan heli\nIn order to win chairman Cirro must change both his character and strategy.\nGalbeedi Oo Samo ku waar baad qaadaysaaye; Sow adigaa karay midhaheedii lol, markii horaba may adkayn.\nSi qurux badan ayaa Laascaanood looga dabaal degay.\nAn eyewitness from Mogadishu, parliament buying and finally a bomb shell\n1984 ayaanu lahayn wax hala hagaajiyo,waa Malala garan waayey Dee, dabadeed dalkaygii waan la noqonay.\nWaa tan heestu\nMaxamed Dambigan mala awaalka ah eed shubayso ma ogtahay in malaa'ig qorayso,waliba qoraalkani sanaddo badan halkaasuu ku jirayaa. Teeda kale sowtii la yidhi dumarku waa beer ee fasha idinkoon xadka banaan ka baxayn. Badow yahow dib haw celin dadkan soo baraarugay! Ma daaraha Somaliland ku soo kordhaa ku dhibaya oo halkaa kula maray? Mise xaga Caarka ceeb keenay?\nBarwaaqo replied to Haatu's topic in General\nWaa halkii Faysal Cali Waraabe'e, wiilka reer Jigjiga ayaa iga xiga ka Muqdhisho.\nAfter Senile Silanyo fails to help Awdal people, Somalia Gov says will step in\nGalbeedi Laba mid yeel, tag dalkii oo u sheeg dadkeena sida ay u bedelaan sida ay u nool yihiin. Fikradaa SOL ku soo bandhigideeddu waa biyo col dhaanshay! Hadaanad dalkii tegi karin dad sidaa yeela siminaaro u fur oo fikradaa ha la tijaabiyo.\nSenile Silanyo hands over a part of Berbera port to Ethiopia\nMa ma anaa cadkayga cayaar lagu cunaa, cadoow waa maalin. http://www.tradeadvocacyfund.com/taf-news/taf-supports-government-of-somaliland-in-key-trade-talks-with-neighbouring-ethiopia\nAfrica Intelligence:Hersi Gaab & Dahabshiil behind attempt to finance al shabab\nBoowe ashaa hadal.\nSilaanyo dhaliil ma diidin Somaliland kala gurkeeda doonimaayo Horta ina ayaad tahay? Ma harag shabeel baad huwan tahay? Hada Caaqillo ayaa meelaha codaynta jooga.\nHorta ina ayaad tahay?\nGalbeedi Wax la raaja rag kuma sama soo dadaji.\nBeentu lug kaliya ayey leedahay lugtaa marka la qabta way dhacdaa, buluq hayaay! http://solaportal.com/Archive/2016/2/56solaportal


Markabkii hubka iyo inta wax qabatka jecel\nMarka hore waxaan salaamayaa shacabweynaha somaliland meel kasto ay jogaan , waxa baryahan la isla dhexmarayay in uu ku soo xidhay degada berbera markab alaab u siday ganacsato reer somaliland,ah markii rarka laga dajiyay ay ku arkeen ciidanka bada somaliland iyo shaqalaha maalintaa hayey shaqada dhowr gaadiidka dagaalka ee qafilan ah iyo tobanaan qori iyo rasaas farabadan. sidayno lawada socono golaha ammaanka qaramada midoobay ayaa sanadkii 1992 somalia ku soo rogay cunaqabateyn dhanka hubka ah .\nHebel Hebel, Wuxu Ku Dhawaaqay In Uu U Sharaxanyahay Doorashada Baarlamaanka Somaliland. Waxaad Moodaa, Shacab, Xukuumad Iyo Xisbiyaba In Wax Weyn Inaga Khaldanyihiin\nWaxaan maanta qalinka u qaatay arrin cajiib ah oo ayaamahan danbe ku soo badanayay bulshada reer Somaliland dhexdooda, arrintaas oo ah sida aad la socotaan ayaamahan danbe waxa warbaahinta reer Somaliland sida Website-yada iyo TV-yada ku soo badanayay shiqsiyaad ku dhawaaqaya in ay u sharaxan yihiin Doorashada Baarlamaanka ee fooda inagu soo haysa.\nDadka ku dhawaaqaya in ay doorashada baarlamaanka u sharaxanyihiin aad bay u soo badanayaan maalinba maalinta ka danbaysa.Hadaba, waxaan jeclahay in aan u daadago dulucda maqaalkayga, muwaadin kast oo reer Somaliland ah xaq buu u leeyahay mansab kasta oo siyaasadeed in uu isu sharaxo, balse is-sharaxaadiisu waa in ay waafaqsantahay Dastuurka Qaranka Somaliland iyo Xisbiga uu iska sharaxayo Dastuurkiisa.\nWaxa aad arkaysaa muwaadin rag iyo dumar kuu doono ha ahaadee inta uu Hotel-weyn kiraysto dad isugu keenaya, kagana dhawaaqaya in uu u sharaxanyahay Doorashada Baarlamaanka. Hadaba su’aashu waxa weeye muwaadinkan yaa siiyay ogolaanshaha uu isku sharaxayo? Illeen Dastuurka Somaliland wuxu sheegayaa in cidda qudha ee wax sharaxi kartaa ay tahay Xisbiyada Qaranka Somaliland, xataa haduu yidhaahdo xisbi hebel baan ka sharaxanahay, ku dhawaaqistiisu waa sharci daro, sababtoo ah dee 3da Xisbi Qaran ee kala ah UCID, WADANI IYO KULMIYE wali liiskii musharaxiinta kuraasta Baarlamaanka may u gudbin Kominshinka Doorashooyinka Somaliland, iskabadaa liise, Doorashadii Baarlamaanka ayaa xataa qudheeda meel laysla dhigin waqtiga ay qabsoomayso.\nWaxa kale oo cajiib ah oo iyadana aad dareemaysaa in Bulshadeena reer Somaliland ay wax ka qaldanyihiin, waxaad arkaysaa Afar koofiyad bacle iyo mid yar oo xooga lacag ah sita oo inta ay qol madow isla galaan warbaahinta ka oranaya hadaanu nahay beesha reer Qansax waxa noo sharaxan doorashada Baarlamaanka Hebel, taas oo ay meel uga dhacayaan Dastuurka Qaranka iyo Muwaadiniinta damaca leh ee Beeshaa. Sababtoo ah Dastuurkeenu wuxu sheegayaa in Xisbiyadu ay yihiin kuwa wax soo sharaxaya, Dastuurka meelna kagama qorna Beel wax soo sharaxaysa, maxaynu nidaamka xisbiyada badan u samaysanay hadii Beeluhu wax soo sharaxayaan, waxaad moodaa halkii aynu qabyaalada ka kori lahayn in aynu dib ugu noqonay, waxana u sabab ah hogaan xumada xaga siyaasada inaga haysata.\nRun ahaantii Shacabka reer Somaliland waa dad wanaagsan oo duntoodu ay wacan tahay , balse nasiib daro waxa ay inkaari kaga dhacday xaga Hogaamiyayaasha Siyaasadda, anigoo kala saarayn mucaarad iyo muxaafidba, sababtoo ah kan maanta mucaaradka ahi waa kii shalay xilka hayay, ka maanta muxaafidka ahina waa kii shalay mucaaradka ahaa, markaa waa dameer iyo labadiisa dhagood.\nArrinta ugu weyn ee markaa aan doonayaa in aan shacabka reer Somaliland dareensiiyaa waxa weeye dadkan aad arkaysaan ee Durbaanada Sharcidarada iska tumanaya ee leh Baarlamaan baanu u sharaxanahay. Miyaad garanaysaan Waxa ay Baarlamaannimada u doonayaan ama tirada intaa la’egi ay iskugu soo sharaxeen kuraasta Baarlamaanka?.\nAniga shiqsiyan marka aan qiyaaso fikirkayga shaqsiga ah, waxa ay iilla muuqdaan badankoodu ama 98% dad aan kursigan u doonanayn in ay dadkooda wax ugu qabtaan, balse arrintoodu ay tahay in ay ku danaystaan oo lacag ku gurtaan sida kuwa iminka inoo fadhiya ee mooshin quutayaasha la yidhaahdo. Waayo shacabku wuxu siyaasadda ugu soo wada cararayaa waxa ay arkeen, Siyaasiyiinta maanta xilalka haya oo ka taajiray dhiiga umadooda.\nHadaba waxaan hadalkayga ku soo gaba-gabaynayaa, war waxbaa inaga qaldan hadaynu nahay shacab iyo xukuumada iyo xisbiyaba, eeda ugu weyna waxa iska leh Siyaasiyiinta qarnigan jooga oo ku fashilmay in ay umadooda u jaheeyaan dhinaca saxan, waxa aad arkaysaan ee nidaam xumada dowladeed, musuqmaasuqa iyo qabyaaladan xadhkaha goosatay waxa ka masuul ah Siyaasiyiinta reer Somaliland mucaarad iyo muxaafidba, waxa la joogaa wakhtigii shacabka reer Somaliland ay ka fakiri lahaayeen in ay helaan Siyaasiyiin Wanaagsan oo wadaniyiin ah oo umadooda u damqanaya, Shacabka reer Somaliland waxaan leeyahay ha niyad jabina dadaalka halkaa ka sii wada maalin uun baad heli doontaan hogaamiyayaal xalaal cun ah oo shacabkooda u danqanaya Insha Allaah.\nMaxaa dan ah, maxaa daran?.\nSiday ku dhaanteeyaan, habar jeclo la ogaayoo ashahaadeedu waa aabahay goblan iyo shir beeleed, Garxajis iyo qaar kale oo badan garaadkoodu wuu dhaafsiisanayahay Xaajo goboleed.\nArabna shareecda islaamka ayuu ka anba qaadaaye, Awl wuu daba shabeelaysanaya daa’im abidkii, Samaroon baqa maal iyo madaxweyne ku xigeen magac u yaal ah ka amar weynaa, Sanaag iyo Sool abtirsimadoodu waxay gashaa odaygii darood. In la bedelana diyaar umma aha.\nIntaas oo halbaas aha ayaa is hareer taal, Somaliland gudaheeda. Kooxo magaca Somaliland ku malafsada, oo beel walba ka soo jeeda, waynu haynaa. Waji ku macaasha waynu haynaa.\nAqoon yahan, broffisaro sacab doon ah, oo runta afka ka dhawra waa muush. Jaahil xildoon ah waynu haynaa. Laakiin ma hayno Qarnimo Somaliland iyo ictiraaf midna.\nDiin god gal, god goray gal, goray god gal, god diin gal, iska daba wareegii Gaariye ka qayliyey, waynu haynaa. Xisbiyo magac u yaal ah waynu haynaa, oo waa KULMIYE god gal, god UDUB gal, wax isdoorshe may dhicin. Waxaynu ku muranaa , UCID god geli doonee, god KULMIYE geli doonee, WADANI god gal, god KULMIY geli doonee, iska daba wareeg.Bal hadaba soo in la isweydiiyo ma ah, horta maxaa dan ah, maxaa daran?\nLa-taliyaha Siilanyo Cabdifataax Tol iyo Xidid midna kama xishoon\nWaxaan dhegeystay Lataliayaha Madaxweynha ee Hay’adaha Cabdifataax oo ah nin cayda iyo aflagaadada ku macaasha oo tu xisbi iyo mid reerba arrinkiis yahay cay ku macaash. Waxaynu ogayn intaanu xilkan qaban siduu u caayi jiray xukuumadda Siilanyo. Waxaynu ogayn doorkuu ku lahaa dawladdi UDUB ee iyadoo doorashadu maalmo ka hadhay ku wacad furay Riyaale.\nWAxa xigtay inuu kolkuu mansab ka waayey Siilaanyo uu Tvga la soo fadhiistay cay iyo xumaan uu ku duray in Siilanyo yahay Somaliweyn. WAxa xigtay inay is arkeen dumar u dhow Marwada Madaxweynha deedna la yidhi reerka Nuux Ismaaciil warbaahintooda cid u jawaabta ayaa la rabaa ee ku dhaqaaq.\nWaxuu u biyeystay inuu si toos ah u abaaro oo uu gole weyn ka aflagaadeeyo Haatuf iyo Yuusuf Cabdi Gaboobe. Iyadoon wig ka soo wareegin ayaa lagu dhawaaqay inuu yahay Lataliyaha Madaxweyne ee Hayadaha Caalamiga ah. Waa nin si toos ah 7u hoos taga Marwada iyo koox haweeyn ah oo ay isku jilib yihiin.\nHaddaba ayaan dhoweyd waxuu u biyeystay inuu wax ka sheego reer Awdal oo uu yidhaahda anaa xaal ka bixiyey. Ceeb looma dhjinto. Xaalka waxa bixiya cid ka tirsan cidda uu xaalka ka bixinaayo. Haddaba Cabdifataax miyaanu asal lahayn illeyn kolkuu reer Awdal la xididay waxuu sheegtay reer Hargeysa iyo reer magic weyn. Ma aha reer Samaroon reeraha xididnimo wax ku qarameeya. Reerka waa ku ceeb inaad xaal ka bixiso beesha dhan eed la xididka tahay. Sidoo kale waa ku ceeb inaad reerka aad ka soo jeedo kol dhaqanto kolba cid aad isku dhejiso.\nWaxa iyana xigtay sidaad shalayto u lahayd Siilaanyo waa Soomaliweyn aad maantana ku bilowday Cabdirahmaan Cirro waa Soomalilweyn. Ciyaartaas hore ayaad u dheeshay ee jiib mid kale.\nWAxa ayaan darro ah in raga caynkan ihi mansab ay u hayaan dawladda. Waa ceeb iyo foolxumo, waana tan keentay in dadku dhagaha ka fureystaan xukuumaddaa aan baal lahayn ee sida foosha xun u isticmaasha una duleysa dhuuni raacyada aan mabda lahyn ee kolba meesha loo tilmaamo duqaynaaya. Waa waxa dadka ka eryey.\nMadaxweyne hoos u eeg dumarka hoggaanka kuu haya oo iska xoreey xakamaha ay kugu xidheen, Marwadana waxaan leeyahay hooyo qaran ayaad tahay ee ilaali magaca Madaxweynha, ka ilaali kuwa ka shaqaysta oon huba inay dhawaan ka guuri kolkay arkaan inuu liito. Ragii isagoo mucaarid ah la safnaa raadi, kuwaad ayuu u baahan yahay. Waa kuwii guusha aad haysataan soo hooyey. Abaal ayey idinku leeyihiin.\nKolka aad xukunka hayso cay iyo aflagaado wax yeelo ayuunbay kuu leedahay ee cid ummadda la hadli karta meesha keeni, Cabdifataax, Mingiste,iyo Qabe ummad ma hortegi karaan.\nNoolow Madaxweyne, Allena xaqqa ha ku tuso.\nGudoomiyaha Golaha Wakiilada Somaliland oo la filaayo inuu saaka ka soo dego Madaarka Hargeysa\nGudoomiyaha Golaha wakiilada Somaliland,ahna gudoomiyaha xisbiga Waddani Cabdiraxmaan Maxamed Cabdillaahi Cirro oo muddo laba todobaada safar khaasa ku joogay dalka imaraadka carabta UAE) ayaa saaka ku soo fool leh dalka.\nGuddoomiya Cabdiraxmaan Cirro ayaa xoggo Qarannews heshay tibaxayaan in mudadii uu dalka Imaraadka Carabta ku sugnaa kulamo iyo Fadhiyo la yeeshay masuuliyiin iyo siyaasiyiin ka tirsan Jaamacada Carabta iyo dalka Imaraadkaba,Wuxuu kaloo munaasibado iyo kulamo isdabajooga la qaatey jaaliyada reer Somaliland ee dalka Imaraadka carabta iyo weliba Xisbiyahanada iyo taageerayaasha xisbiga Waddani ee degan dalka UAE.\nGudoomiye Cirro ayaa markuu tegay Dalka UAE loo sameeyay Munaasibad weyn oo soo dhaweyna oo reer Somaliland oo dhami iska wada dhex arkeen halka sagootintiisiina munaasibad taas la mid ah loogu sameeyay DUBAI.\nGudoomiye Cirro ayaa lagu wadaa inuu saaka subaxnimada ka soo dego Madaarka Hargeysa.\nXisbiga Wadani Bristol oo hadhimo sharfeed iyo Madal Bilicsan ku Sogootiyey Waftigii G/xigeenka Xisbiga Wadani + Sawiro.\nMunaasibad aad u balaadhan iyo hadhimo sharafeed ay ka qeyb galeen haldoorka Xisbiga Wadani bristol, odayaal, waxgarad, aqoonyahano iyo tageerayaasha Xisbiga wadani ee UK ayaa lagu qabtay Xalay magaalada bristol, Uk.\nXafladaas oo lagu maamusay sogootinta Waftiga Gudoomiye Ku xigeenka Xisbiga wadani Ahmed Muumin Seed iyo Agaasimaha Xarunta Dhexe ee Wadani Marwo yaasimin raygal ayaa waxa kala qeyb galay Hogaanka Sare ee Xisbiga wadani ee Uk iyo Madaxda Laamaha Xisbiga ee Wadani ee Shifield, Brimingham, Bristol, South london, east london, Milton keynes iyo Conventry.\nXalfadan ayaa sidoo kale lagu soo dhaweeyey tageerayaal aad u badan oo ka soo digorogtay Xisbiga Kulmiye oo halkaas ka dhawaajiyey inay hiil iyo hooba garab u yihiin xisbiga wadani doorashooyinka soo socoda.\nSidoo kale waxa gudoomiye lagu doortay Xisbiga wadani laantiisa bristol Abdullahi abdi cige oo dhawaan xisbiga ku soo biiray. Ugu danbeyntii, waxa halkaas hadalo ka jeediyey madaxda kale duwan ee xisbiga wadani ee Uk iyo heer qaran waxayna madashaas bilicsan ku soo afmeerantay faraxad iyo rayn rayn.\nHoos u Dhaca Qiimaha Shidaalka iyo Sida aanay Waxba Isaga Bedelin Nolashii Shacabka Somaliland\nHoos u Dhaca Qiimaha Shidaalka iyo Sida aanay Waxba Isaga Bedelin Nolashii Shacabka SomalilandWaxa weli sii socda hoos u dhaca qiimaha shidaalka ee seyladaha aduunka,marka laga soo bilaabo bishii June ee sanadii 2014 maalinba maalinta ka danbaysa hoos ayuu u sii socday qiimaha lagu iibasado saliidu.\nDunida aynu maanta ku noolahay inta badan waxa halbeeg looga dhigaa kor u kaca nolosha dadka ama hoos u dhaceeda arimaha la xidhiidha kolba halka uu marayo sixirka lagu helayo baahida tamarta oo iyadu halbawle u ah wax soo saarka bani aadamku u baahan yahay.\nSi kasta oo ay wax u dhaceenba maanta foostadii shidaalka ahayd ee suuqyada dunida waxa ka dhacay qiime dhan qiyaastii kala badh(50%) wax kastaana qiimihii lagu iibsanayay wadankeena halkii buu taagan yahay,waxna kama dhicin.Hadaba wax su’aal ah maxaa arintan hoos loogu eegi la’yahay oo dadka loogu daawanayaa ganacsatada iyagu gabay dareenkii naxariiseed ee ay bulshada kaga dhimi lahaayeen qiimayaashooda ugu sar go’an xiliyadii korodhka qiimaha shidaalka oo hadii senti ku kordho ay iyaguna dadka saarayeen.Waxa shaki la’aan ah in doorkii dawladu meesha ka maqan yahay,sidoo kalena dareenkii mujtamacu dhintay oo aanu waxba diidi karayn,sida aynu la wada socono hadii maanta qiimaha shidaalku kordho ganacsatada oo ay u hadalyso dawladu ayaa dalbanaya in qiimaha la kordhiyo wuxuu doono ha noqdee,tusaale ahaan qiimaha gaadiidka daweynaha qiyaastii sadex jeer ayaa la kordhiyey marka laga soo bilaabo sanadii 2007 iyadoo lagu andocooday qiimo korodhka shidaalka,waakaalada biyaha ayaa iyaduna samaysay qiimo korodh dhan 2000 sh sl mtr kiyuubkiiba ka dib markii ay sheegeen in qiimaha shidaalku kacay,wershedaha laydhka ayaa iyagina 1.20 $ gaadhsiiyey qiimaha iibka yunitkii,maceeshada kale hadalkeeda daa,waana arinta u baahan in qiimayn iyo lafo gur ay ku sameeyaan dadka dhaqaalaha bartay.\nCuquubo iyo dulmi ayaa inagaga socda danyartii wadanka ku noolayd oo aan haysan cid u hadasha oo ka rida dhibta ka haysata nolol bararka maaliba maalinta ka danbaysa cirka isku sii shareeraya arintan oo sabab u noqon karta in wadanka la naco umaduna mar kale ku dhacdo gacan cadow oo aan u naxayn meesha doonto ha ka timaadee.\nWaxan u soo jeedinayaa culimada in maalmahan soo socda ay masaajidada kaga hadlaan naxariis darada ka jirta ganacsiga wadanka somaliland ee umadii lagu dhibaataynayo,hadii markaa waanadaasi waxba tari weydo waa in shacabku hadlaa isla markaana ay khasab ku soo dejiyaan qiimaha maceeshada ee xadhkaha goostay noocuu doono ha noqdee.\nWarbaahinta waxan u soo jeedinayaa inay iska daayaan waxyaabaha aan dalka iyo dadku midna dantu ugu jirin ee ay qalinka u qaataan sidii ay tooshka ugu ifin lahaayeen dhibaatada lagu hayo bulashada ay ka midka yihiin,waayo arinkan maceeshadu waa mid qof walba meeshiisa ku taabtay.\nXukuumada iyo Goloyaasha kale ee Qaranka waa inay fadhiga ka kacaan oo labadan bilood ee soo socda weerar aan kala joogsi lahayn ku qaadaan cida mujtamicii ay masuuliyada ilaahay hortii ugu qaadeen bakhtigooda ka kacday,isla markaana ganacsatada lagu khasbaa inay soo celiyaan qiimaha dalacan ee adeegyada ay bulshada u hayaan.\nSiyaasiyiinta iyagana waxa la gudboon inay halgankan lagu dhimayo sixirka maciishada kaalin muuqata ka qaataan,siyaasigu wuxuu wax ka doonayaa waa shacabka oo codka u haya,hadii shacabkii la gumaado yaa ku siinaya cod aad xukunka ku fuushid ama ku sii joogtid,waar dadka hoos u eega doorasho ha la qabto iyo ha la kordhiyo walaahi baanay meel idiin gaadhsiinayn,runta u soo noqda.Waxan ku soo khatimayaa hadalkayga meerisyo ka mid ah maansooyinkii laga dhaxlay abwaan(Gaariye) IHN.\nwargeys u ah caydha\nDaawo:Prof.Axmed Ismaaciil Samatar oo Ardayda Jaamacada Eelo-Boorama u jeediyey Mawduuc ku saabsan Dawladnimada & waxay tahay\nProf.Axmed Ismaaciil Samatar ayaa Ardayda Jaamacada Eelo-Boorama u jeediyey Mawduuc ku saabsan Dawladnimada & waxay tahay\nMaxaad Ka Og Tahay Qorshayaal UGUB Ku ah Siyaasadda iyo Dhaqanka oo ah Hanti Boob Kii ugu Khatarsanaa oo Xukuumada Siilaanyo La Soo Baxday?\nXukuumad kasta oo dalka soo martaa waxay dalka, kaga tagtaa taariikh u noqota mid umadu ka dhaxasho,taasi oo noqota mid madaw ama mid dahabi ah,hadaba aniga oo xog ogaal u ah,wax badan oo dalka ka socda ayaan is idhaahdaa waxba ha qori oo qalinka ha u qaadan,markaasaan mar marka qaar adkaysan kari waayaa musuqa iyo hanta boobka dalka ka socda baaxada uu leeg yahay oo balaadhan awgeed.\nAkhriste inkasta oo qof kasta uu wixii uu ilahay u qoray aysan seegin,hadana waxa jira wax umadda ka dhaxeeya oo ay wada leedahya oo hadii cadaalad wax loogu qaybiyo ay umadda wada gaadhayso,hadii se cadaalad daro wax lagu cuno,sida ay wax kasta u kharimayaan,hadaba waxaan qalinka u qaatay aniga oo soo ogaaday qaabab badan oo xukuumadda siilaanyo u lunsato hantida umadda isla markaana qaraabo u kiil ugu samayso,qaababkaasi cusub waxa ka mid ah.\n1: shir balaadhan oo ay yeesheen gudida horumarinta beesha madaxweyne siilaanyo ayaa laga soo saaray go’aamo cusub,kuwaasi oo kala ahaa.\nA: in dhamaan dhalinyarada beesha kuwa lagu tuhmayo aqoonta sare in loo dhiso guryo,iyadoo weliba inta hadaba loo bilaabay in guryo loo dhiso qaarna loo iibiyo,qorshahaasi hada waa mid socda ooh ore u bilaamay.\nB: in dhalinyarada kuwa haysta gaancsiga kooban laga taageero wax kasta oo ay u baahdaan oo loo fududeeyo ,la soo tegida gaancsiga oo weliba cashuurta laga dhaafo marka ay dekeda kala soo degayaan.\nC: dhinaca shaqaalaha xooga la saaro oo goob kasta la geeyo shaqaale reerka ah,isla markaana masuuliyiinta goobhaasi la faro inay deg deg mushahar iyo gunaba u qoraan.\nAkhriste qorshayaashani waxay ka mid yihiin kuwii shir dhawaan gudida beesha oo ay ka mid yihiin wasiirada awooda badan ee beesha madaxweyne siilaanyo gaadheen,isla markaana waxaan qalinka u qaatay oo kaliya qorshayaasha cusub ee dhaqan xumada ah,ee hantida umada lagu boobayo in aan umadda us oo bandhigo,inkasta oo horeba musuq maasuqa iyo boobka hantida umadu ay la soo bilaaman tahay markii siilaanyo dalka xukunkiisa la wareegay.\nLa soco xogo kale oo umada aan u soo bandhigo


SomaliTalk.com » Ismaaciil Cumar Geelle oo sheegey in Ciidamo Dheeraad ah u Dirayaan Dalka Soomaaliya.\nIsmaaciil Cumar Geelle Madaxweynaha Jamhuuriyadda Jabuuti ayaa ka hadlay arrimaha Soomaaliya iyo is bedelada haatan ka jira.,Madaxweyne Geelle ayaa raja wanaagsan ka muujiyay Ammaanka dalka Soomaaliya isagoona farta ku fiiqay dadaaladii ay bixiyeen Ciidamada Afrikaanka ee ku sugan gudaha Soomaaliya is bedleada ay ku soo Dabbaaleen Ammaanka guud ee Dalka.\nMadaxweynaha Jabuuti ayaa kalsooni buuxda ka muujiyay Ciidamada Soomaaliya ee ku sugan Gobolka Hiiraan ka gadaal markii ay siiyeen Tababaro joogta ah taasoo Mustqbalka marka ay baxaan ciidamada Jabuutiyaanka sheegey in ay yihiin Ciidamada Soomaaliya kuwo hanan kara ammaanka guud ee gobolkaas.\nIsmaaciil Cumar Geelle oo waraysi gaar ah siinayay Idaacadda VOA-da laanteedka Afka Soomaaliga ayaa sheegey in dhawaan ay rajaynayaan in Guuto ka mid ah ciidamadooda in ay u diraan Gobolada Dhexe ee Soomaaliya oo qayb ahaan uu sheegay in loo qorsheeyay ciidamo Gaarsiinta Jabuuti ee Gobolada dhaxe.\nMar wax laga weeydiiyay Madaxweynaha wada hadal Shabaab lala galo siduu u arko ayuu sheegay inaysan jirin wax wada hadal ah oo ay diyaar u yihiin Shabaab sidaa darteedna ay ka go’an tahay sidii Gobolka ay uga samayn lahaayeen Dawlad xoog badan oo Islaami ah taasina ma aha ayuu yiri mid suurta galaysa.\nIsmaaciil Cumar Geelle Madaxweynaha Jabuuti ayaa muujiyay inuu jecel yahay in arrinta Soomaaliya nabad lagu dhameeyo laakiin Shabaab uusan taa dooneyn isagoo xalka Soomaaliyana ku sheegay in loo helo Dhallinyarada shaqooyin ay kaga maarmaan Dagaalada.\nSi kastaba Hoggaamiyaha Dalka jabuuti ayaa hoosta ka xarriiqay ugu dambayn illaa Seddax Todobaad gudahooda inGuuto ciidamadooda ka tirsan ay ku gaarsiin doonaan Gobolada Dhexe si ay uga qayb qaataan dadaalka lagu doonayo in Shabaab looga saaro Goboladaas.


Muxuu ka yiri tababare Solskjær guuldaradii ay xalay kala kulmeen kooxda Wolverhampton??? – Gool FM\nMuxuu ka yiri tababare Solskjær guuldaradii ay xalay kala kulmeen kooxda Wolverhampton???\nDajiye April 3, 2019\n(England) 03 Apriil 2019. Tababaraha reer Norway ee Ole Gunnar Solskjær ayaa muujiyay sida uu kaga xun yahay guuldaradii kooxdiisa Manchester United xalay ka soo gaartay dhigooda Wolverhampton, kulan ka tirsanaa horyaalka Premier League.\nManchester United ayaa haatan 61 dhibcood la fadhida kaalinta 5-aad ee dhanka kala sareynta, halka kooxaha kala ah Tottenham, Arsenal iyo Chelsea aysan wali ciyaarin, waxayna fursad weyn u heystaan inay horey u sii socdaan isla markaana ay Red Devils dib ugu laabato booska 6-aad.\nHadaba tababare Ole Gunnar Solskjær ayaa kadib marka ay ciyaarta soo idlaatay kala hadlay warbaahinta sida uu kaga xun yahay guuldarada kasoo gaartay kooxda Wolverhampton.\n“Waxay ahayd mid ka mid ah maalmaha aan bixinay wax walba si aan gool u dhalino seddex jeer, laakiin ugu dambeyntii waan ku guuldareysanay inaan sidaas sameyno”.\n“Waxaan ciyaarnay kulan halis ah, laakiin kooxda Wolverhampton ayaa awooday inay si fiican kaga faa’iidaysato khaladaadaheena”.\n“Waxaa naga dhashay 2 gool, kadib qaladaad aad u xun ee inaga dhacay, waxaana ka mid ah dayacaadii aan sameenay”.\n“Weli waxaan heysanaa 6 kulan si aan u helno 15 dhibcood, isla markaana aan kaga mid noqono 4-ta kooxood ee ugu sareysa, waa inaan iska iloownaa kulankan, ee aan sugnaa waxa soo socda oo kaliya, waxaan soo bandhignay qaab ciyaareed aad u fiican inkastoo aan guuldareysanay”.\nReal Madrid oo soo bandhigtay qiimaha ay kaga iibineyso Varane kooxaha xiiseenaya ay ka mid tahay Juventus\nValverde oo ka hadlay kulankii waalida ahaa ay xalay ku wada ciyaareen kooxda Villarreal, horyaalka La Liga


Hubi adeegyada iyo barnaamijyada SIM-ka ah iPhone | War gadget\nSida loo helo barnaamijyada iyo adeegyada iPhone SIM\nKhamri Dila | | Mobiles\nHaddii taleefanka aad doorbideysaa uu yahay iPhone, markaa waa inaad fahamtaa inuu ku shaqeynayo kaar yar oo loo yaqaan SIM; waxay ku dhex jirtaa gudihiisa macluumaad cayiman oo guud ahaan tilmaamaya barnaamijyada ay ku rakiban yihiin warshaddu ama shirkadda taleefanka ee na siisay qalab la yiraahdo.\nTaleefanka gacanta ee Android waxaa sidoo kale ka jira boos oo aan ka soo galno kaarkaan yar ee SIM-ka ah, oo leh shaqo la mid ah nooc kasta iyo madal kale oo aan ku yeelan karno daqiiqad la siiyo (iPhone ama Windows Phone iyo kuwo kale); si fiican, haddii aad u malaynayso in SIM-kan waxaa kaliya loo isticmaalaa si aan taleefan u sameysano xiriir kasta illaa iyo inta aan kaheleyno dheelitirka, aan kuu sheegno inaad saxsan tahay in kastoo hubaal aadan ogaan doonin, sidee tan uga sameyn kartaa gudaha SIM-gaan yar!\nWarshadaha ku rakibay barnaamijyada iPhone SIM\nMaqaalka maanta waxaan ku lafaguri doonnaa kaliya iPhone-ka, taas oo ah, waxa aan ka arki karno SIM-gan haddii aan dooneynay inaan wax yar ka baarinno waxa ku jira; guud ahaan waxaan dhihi karnaa taas kaarka yar waxaa jira meel bannaan oo ay ku yaalliin codsiyo kooban inay yihiin warshad lagu rakibay sida kor lagu soo sheegay; Codsiyadaani waxay awood u leeyihiin inay maareeyaan adeegyada kala duwan ee taleefanka gacantu uu leeyahay (xaaladdan, iPhone), oo soo jeedinaysa:\nIsku dheelitirnaantii baa ba'day iyo tan aan weli haysanno.\nDaqiiqadihii la hadlay.\nTirada fariimaha SMS ee la diray.\nWaxay kuxirantahay wadaha taleefanka, macluumaadka waxay soo jeedin kartaa dhinacyo kale oo dhowr ah, in kastoo aan kor ku soo sheegnay ay yihiin kuwa ugu khuseeya magaca. Hada hadaad rabto gal si aad u hubiso waxa ku jira mid ka mid ah kaararka SIM-ka ah ka iPhone, waxaan kuu soo jeedinaynaa inaad raacdo talaabooyinka soo socda:\nSug nidaamka qalliinka inuu ku dhammeeyo socodsiinta.\nRaadi oo xulo astaanta goobaha.\nDaaqadda cusub ka dooro badhanka «lambarka taleefanka«.\nHadda waxaan u dhaqaaqeynaa qeybta ugu dambeysa ee daaqaddan.\nMeel ku ogow inaad tagto ikhtiyaarka oranaya «Barnaamijyada SIM«.\nXulo xulashadan ka dibna dhagsii «menu«\nTallaabooyinka aan kor ku soo tilmaannay, dhawr ikhtiyaar ayaa ka soo muuqan doona oo aan baari karno; halkaas ayay joogaan soo bandhigno adeegyada kala duwan ee aan qandaraaska qaadanay, hababka biilasha iyo lacag bixinta iyo ikhtiyaarro kale oo badan.\nWadada buuxda ee maqaalka: War gadget » Telefoon » Mobiles » Sida loo helo barnaamijyada iyo adeegyada iPhone SIM\nWaad salaaman tahay, ma arko ikhtiyaarka "Codsiyada SIM" ee macruufka 8.4. Ma ogtahay meesha ay hada marayso Sida laga soo xigtay Vodafone -Ono ayaa loo baahan yahay si loo kiciyo meertada terminalka. Waxaan hayaa iPghone 4S iyo 5S midkoodna ma muuqdo.\nAad baad ugu mahadsantahay macluumaadka. Dhunkasho.\nWaad salaaman tahay, nooca cusub ee 12.1.2 ma jiro wax ikhtiyaar ah oo kale oo ah "taleefan" laakiin waxay tagtay xulashada "xogta gacanta"\nMahadsanid, xog aad ufiican.\nMa arko "barnaamijyada SIM" ee iPhone 6\nSideen ku heli karaa tan haddii aysan muuqan?\nKu jawaab Nella\nXulashada "Kaabta" waxaa loo isticmaalaa in lagu kaydiyo dhammaan macluumaadka ku jira taleefankayga sim?\nWaxa igu dhacaya ayaa ah in aanan heli karin shaqooyinka Sim, tusaale ahaan: Waxaan aadaa dhanka bangiyada moobiilka oo sim ayaa ii muuqda, farriin baan dirayaa oo waxay igu leedahay sug oo waxba. Qofna wuu garanayaa sida loo hagaajiyo?\nJawaab Helena Hoyos\nSida loo kordhiyo xawaaraha isku-xirka Wi-Fi ee talooyinka wax ku oolka ah\nSida loogu raaxeysto Baraasiil 2014 meel kasta oo adduunka ah


Uhuru Kenyatta oo ku taliyey in Hawlagalka AMISOM la hoos-geeyo Hawlgalka Nabad-ilaalinta QM. – Radio Dalsan FM 91.5 MHz | Warar Sugan | Somalia News\nMadaxweynaha dalka Kenya oo haatan booqsho ku marayo dalka Jarmalka waxa uu hadalkaasi ka jeediyey mar uu la kulmay haweeneyda Ra’isul-wasaaraha ka ah dalkaasi, Angela Merkel, wuxuuna sheegay in ay Dowladaha Midowga Europe jareen Kharajkii Dhaqaale ee ay siin jireen Ciiddanka Hawlgalka AMISOM ee ku sugan Somalia.\n“Lacagaha laga jaray Ciiddanka AMISOM, waxay noqon doontaa qalad qabri oo kale” ayuu yiri Madaxweynaha Kenya. Wuxuuna sheegay in loo baahnaa in la kordhiyo Maalgelinta AMISOM si la mid ah Hawlgalladda Nabad-ilaalinta ee QM.\nWaxa kale oo uu sheegay inaay Kenya iyo Ururka Midowga Afrika taagan tahay in Hawlgalka AMISOM u baahan yahay Tagaeero buuxda oo ka timaada Xubnaha Beesha Caalamka ee la shaqeeya Hawlgalka AMISOM.\nSidoo kale, Madaxweynaha Kenya waxa uu Isniintii la soo dhaafay dhigiisa dalka Faransiiska, Francois Hollande kala hadlay Ajendaha AMISOM.\nDhinaca kale, Wasiirka Arrimaha Dibedda ee Kenya, Amina Mohamed oo ka mid ah Wafdiga la socda Uhuru Kenyatta ayaa sheegtay in waxa ka dhacayo Somalia waxyeeleynayso qeybo kale ee Caalamka.\nWareysi ay siiyey Idaacadda Capital News ee magaalladda Nairobi, waxay sheegtay in dhamaan Kooxaha ku sugan Somalia, Libya, Yemen, Syria ama Belgium inay isku xiran yihiin, isla markaana ay si wadajir ah u wada shaqeeyan.\nSi kastaba ha ahaatee, Dowladda Kenya waxaa walaac xooggan ku haya Weeraradda ay Alshabaab ka geystaan gudaha Kenya, iyadoo ay Kumanaan Askar Kenyan ah ku sugan yihiin gudaha Somalia.\nBartamihii bishii Janaayo ee sanandkan, Alshabaab waxay weerar qorsheysan ku galeen Xero ay Ciiddanka Kenya kaga sugnaayeen Deegaanka Ceel-cadde ee Gobalka Gedo, waxaana halkaasi lagu dilay Askar badan oo Kenyan ah, iyadoo kuwo kalena ay Alshabaab qafaasheen.\nTiradda ay Alshabaab ku dileen weerarkaasi, waxay ku sheegaan in ka badan 100-Askari, walow ay Dowladda Kenya beenisay in Tiradaasi looga dilay Weerarkii Ceel-cadde.


”Rooble 2007-dii ayaa laga saaray diiwaanka Sweden” – Maxay saxaafadda Sweden ka qortay RW magacaaban? | Hadalsame Media\nHome Arrimaha Caalamka ”Rooble 2007-dii ayaa laga saaray diiwaanka Sweden” – Maxay saxaafadda Sweden ka...\n”Rooble 2007-dii ayaa laga saaray diiwaanka Sweden” – Maxay saxaafadda Sweden ka qortay RW magacaaban?\n(Stockholm) 19 Sebt 2020 – Tan iyo markii la ridey Xassan Cali Khayrre xagaagii, Somalia ma lahayn xukuumad rasmi ah, balse waxaa haatan xilkaa loo magacaabay ninka Swedish-Soomaaliga ah ee Maxamed Xuseen Rooble oo sugaya ansixinta Baarlamanka.\nArrinta ugu xasaasisani waa Doorashada Guud oo qorshaysan bisha Febraayo, balse uu Madaxwaynuhu doonayo in dib loo dhigo, ayuu qoraalkiisa ku bilaabay Dagens Nyheter.\nRooble ayaa Sweden soo galay horraantii 1992-kii, kaddib bilowgii dagaalkii sokeeye ee Somalia. 5 sanadood kaddib wuxuu qaatay dhalashada Swedish-ka. Wuxuu waxbarasho gaarsiisan master ka qaatay tiknolojiyadda bay’ada oo uu 2000 ka qaatay Royal Institute of Technology, Sweden.\nWuxuu deeto degey dhowr cinwaan oo ku yaalla galbeedka Stockholm ilaa ay markii dambe wacaalkiisa waysey hay’adda canshuurta Sweden (Skattverket) 2004-tii, kaasoo laga diiwaanka laga wada saaray 2007-dii, iyadoo loo cuskaday in aan ”war laga haynin.”\nWuxuu deeto kasoo muuqday Jaamacadda University of Birmingham ee England, isagoo markii dambe ku biiray hay’ad QM la shaqeeysa oo dhanka waxbarashada ah oo la yiraahdo ITCILO oo saldhigata Torino.\nWaxaa hadda Rooble hor taalla inuu la xaalo baahida dadka, qabiillada, kooxaha argagixisada ah iyo kooxaha baarlamanka dhinac marsan oo muddo dheer ahaa kuwa isku haya awoodda dalka oo ah mid ay la degeen abaaro iyo musuq, ayuu qoray Dagens Nyheter.\nSomalia waa dal ku tiirsan kaalmo dibadeed oo ay Sweden ka mid tahay dalalka aadka u caawiya iyadoo sanadkii ku bixisa SEK 600 milyan oo karoon.\nDN waa isku dayday inay hesho Maxamed Xuseen Rooble, mase dhicin.\nFG: Waxa laga saaray waa diiwaanka hay’adda canshuuraha Sweden oo sidoo kale qaabilsan dad-dhigista Sweden maadaama aanu dalka deganayn, balse taasi kama dhigna in laga qaaday dhalashada Swedish-ka.\nKungliga tekniska högskolan ee Stockholm\nPrevious articleXaftar oo xayiraaddii ka qaaday ceelasha shidaalka Libya (Danta uu ka leeyahay?)\nNext article”Khilaaf noo kharash badan!” – Kooxaha ololeeya ee Washington oo ka xoolaystay xasaradda Khaliijka (Imisa ayay markiiba ka qaataan Imaaraadka & Qadar?)


Waxa magaalada Nairobi ee xarunta dalka Kenya lagu soo gabagabeeyay Sabtidii shaley shir ku saabsan soo xulidda ergooyinka ansixinaya dastuurka Soomaaliya iyo daabacaadda nuqulkii ugu dambeeyay ee dastuurka Soomaaliya. | Codkamudug.com\tHome\nSunday, June 10th, 2012 | Posted by admin Waxa magaalada Nairobi ee xarunta dalka Kenya lagu soo gabagabeeyay Sabtidii shaley shir ku saabsan soo xulidda ergooyinka ansixinaya dastuurka Soomaaliya iyo daabacaadda nuqulkii ugu dambeeyay ee dastuurka Soomaaliya.\nWaxa magaalada Nairobi ee xarunta dalka Kenya lagu soo gabagabeeyay Sabtidii shaley shir ku saabsan soo xulidda ergooyinka ansixinaya dastuurka Soomaaliya iyo daabacaadda nuqulkii ugu dambeeyay ee dastuurka Soomaaliya.\nSida ay sheegeyn wakiilo ka qeybgalay shirkaas oo socday seddax cisho ayaa xubnihii ka qeybgalay kala socdeyn xubno matalaayay saxiixayaasha qorshaha looga gudbaayo xilliga kalaguurka ee Road Map-ka iyo beesha caalamka.\nWasiirka dastuurka iyo dib u heshiisiinta XKMG ah, Cabdiraxman Xoosh Jibriil oo gabagabadii shirka ka hadlay ayaa sheegay in uu diyaar yahay nuqulkii ugu dambeeyay ee dastuurka Soomaaliya, ayna ku rajo waynyihiin in xaflad lagu soo bandhigaayo ay ugu qabtaan magaalada Muqdisho Tallaadada soo socta sida uu hadalka u dhigay.\nSidoo kale wasiiirka waxa uu shaaciyay kaddibna ay odayaasha dhaqanka ee ku shiraayay Muqdisho loogu wareejin doono si ay u dadajiyaan soo xulista ergadii ansixin laheyd dastuurka cusub ee Soomaaliya.\nSidoo kale waxa ka hadlay, Shariif Xasan Sheekh Aadan oo sheegay in ay aad ugu faraxsan yihiin hadda la soo dhameeyay nuqulkii ugu dambeeyay dastuurka Soomaaliya, dhaawana la filaayo in la ansixinaayo.\nWuxuu sheegayin muddo dheer kaddib Soomaalidu ay yeelaneyso dastuur rasmi ah oo ay isku maamulaan, wuxuuna ku baaqay in la taageero dastuurka cusub.\nAfhayeenka baarlamaanka ayaa ugu dambeyn rajo wanaagsan ka muujiyay in marxaladda ku meel-gaarnimada ay ku dhamaaneyso xiligii loogu talagalay, isagoo sidoo kale tilmaamay in uu ku kalsoon yahay in muddada kooban ee hartay lagu dhameystiri karo howsha harsan.\nSidoo kale waxa dadkii halkaas ka hadlay ka mid ahaa xubno ka tirsan golaha wasiirrada xukuumadda KMG ah iyo danjiraha Soomaaliya ee Kenya, Maxamed Cali Nuur Ameeriko, kuwaas oo dhamaan sheegay in ay ku faraxsan yihiin in Soomaaliya mustaqbalka dhow ay yeelan doonto dastuur ay lee dahay.\nWaxa hadalka ugu dambeeyay qaatay danjiraha dowladda Mareykanka ee Soomaaliya, James Swan oo goobta kbalalan qaaday in beesha caalamka ay garab taagan tahay dadaallada ay Soomaalidu wadaan, isla markaana ay bixineyso dhaqaalihii ay ku yabooheen.\nDanjire James Swan, ayaa sidoo kale goobta ka sheegay in Al-Shabaab uu wakhtigaa ku xun yahay, waayo ayuu yiri dhul badan ayaa laga qabsaday, hadalkiisa ayaa waxa immaanayaa iyadoo dhawaan dowladda Maraykanku ay sheegtay inay 30-milyan oo dollar ku bixinayso ciddii soo sheegta warar lagu soo qaban karo madaxda sare ee kooxda al-Shabaab.


Dawlada Puntland oo digniin udirtay cid kasta oo ka hor timaada qaadashada lacagta Sh.Somaliga ah – Idil News\nDawlada Puntland oo digniin udirtay cid kasta oo ka hor timaada qaadashada lacagta Sh.Somaliga ah\nMaalmihii udanbeeyay waxaa ka taagnaa Magaalooyinka waa weyn ee Gobolada Dhexe sida Beledweyne,Caabudwaaq iyo Guriceel xasarad ku aadan diidmo la diiday qaadashada lacagta Shiling Somaliga ah.\nGo’aanka lagu diiday lacagta Shilin Somaliga ah ayaa waxaa soo saaray kooxda argagixisada ah ee Alshabaab,waxayna amar ku siiyeen Ganacsatada Beledweyne in aysan qaadan lacagta shilin Somaliga ah,gaar ahaan mid ay ku sheegeen in ay Puntland soo daabacdo.\nAlshabaab ayaa ka taliya inta badan deegaamada Gobolka Hiiraan ,taasoo ku khasbaysa ganacsatada reer Beledweyne in ay fuliyaan amarada ay soo saraan alshabaab.\nAmarka alshabaab ayaa kusii fiday deegaamada kale ee Gobolada Dhexe sida Magaalooyinka Caabudwaaq,Guriceel iyo Cadaado.waxayna dhaman magaalooyinkaas ganacsatadoodii joojiyeen isticmaalka lacagta Shiln Somaliga ah.\nDhanka kale Shalay waxaa soo gaaray Beledweyne lacag shilin Somaliya oo duug aadna u fara badan,taasoo dhaqaajisay ganacsigii taagnaa.lacagtaas ayaa ka timid dhanka magaalada Xamar kadib markii dawlada fadaraalku soo faragalisay xaalkii cakirnaa ee Beledweyne.\nHadaba maanta magaalada Gaalkacyo waxaa ka dhacay Mudaaharaad looga soo horjeedo lacagtaas Duuga ah ee Xamar ka timdi ,kadib markii Ganacsatada magaaldu iyaguna dhankooda bilaabeen kala saarida lacagta Shlin Somaliga ah.\nDawlada Puntland oo maanta oo khamiis ah ay Golaha Wasiiradeedu lahaayeen shirkoodii Todobaad laha ahaa,ayaa sheegtay in diidmada lacagtu ay tahay duullaan cusub oo al-Shabaab ummadda Soomaaliyeed ku soo qaadeen, waxaana digniin loo direy cid kasta oo u hoggaansata amarka al-Shabaab.\nisku soo wada duuboo Dawlada Puntland ayaa dhankeeda daabacata lacag Shlin Somaliya ah,taasoo lagu kabo miisaaniyada Puntland,waxayna mararka qaar ku keenta sicir barar sarifka Dolar-ka,balse mahan lacagtaas mid khatar weyn ku haysa nolosha dadka iyo sarifka lacagaha qalaad ee suuqyada Puntland.